Returnal: Boleh Beli or Boleh Blah!?

Dibangunkan oleh studio Housemarque dan diterbitkan oleh Sony Interactive Entertainment, Returnal merupakan salah satu game eksklusif konsol Playstation 5 yang terawal diterbitkan.
Returnal telah dilancarkan secara rasmi pada 30 April yang lalu. Apa yang boleh disampaikan pada awal penulisan ialah game ini bukanlah game yang biasa dan cliché seperti game lain yang berkongsi genre yang sama.
Apa yang unik sangat game Returnal ini? Kenapa penulis seperti tertekan dan hilang pedoman selepas bermain game ini? Mari kita bedah Returnal.
Jangan cakap kami tak warning.

Belum masuk game lagi anda akan diingatkan bahawa tiada fungsi “save” atau “autosave checkpoint” dalam game ini. Apa yang berlaku jika anda mati di tengah permainan? Ya, seperti peringatan di atas, anda akan dihidupkan semula di checkpoint yang pertama di mana hampir semua progress anda akan hilang.
Situasi yang sama juga akan berlaku jika anda mematikan konsol anda sama ada secara sengaja atau tidak sengaja. Senang cerita, konsol anda perlu sentiasa dikekalkan sahaja dalam keadaan “rest mode”. Anda juga disarankan untuk mematikan fungsi “auto-update”. Dahsyat, bukan?
Pusing-pusing sampai abang Jamil mampus!

Seperti mana kapsyen di atas, memang itu yang akan berlaku ketika anda bermain Returnal. Returnal merupakan game genre survival third-person shooter yang berlatarkan tema masa hadapan sains fiksyen.
Anda akan bermain sebagai Selene Vassos, seorang angkasawan wanita Amerika yang terhempas bersama kapal angkasa beliau di sebuah planet mahluk asing, Astropos. Selene terperangkap di dalam gelung masa di mana setiap kali anda mati ketika merungkaikan misteri di planet tersebut, anda akan dihidupkan semula pada permulaan game ini.
Anda pasti akan mengalami pelbagai kesukaran apabila bermain game ini. Seperti penulis, sudah bermain selama berjam-jam tetapi hanya disebabkan jatuh gaung, penulis terpaksa bermula dari awal kembali. DARI AWAL! SANGAT TERTEKAN! Bukan itu sahaja, penulis juga kehilangan senjata dan item yang dimiliki sebelum ini!

“Ah senang je, dah tau dah selok belok map lepas ni” Oh tidak, tidak seperti yang anda sangkakan. Returnal mempunyai enam lapisan peta atau dalam game ini dipanggil Biome. Anda perlu menghabiskan setiap satu Biome untuk pergi ke Biome seterusnya.
Setiap kali anda mati, kitaran game akan berubah dan selok belok Biome juga akan berubah. Anda tidak akan jumpa Biome yang sama selepas setiap kitaran kematian. Setiap kebangkitan membawa kepada pengalaman yang baru. Secara ringkasnya, struktur Biome akan berubah dan segala gerbang yang anda lalui sebelumnya berada di tempat yang berbeza.
Gerbang binasa musuh celaka.
Kebolehan musuh di dalam game ini akan meningkat setiap kali anda berjaya pergi ke tahap dan Biome yang baru. Lebih mencabar lagi musuh yang muncul adalah secara rambang dan mempunyai tahap kesukaran yang berbeza.
Musuh paling liat boleh muncul di awal perjalanan Biome anda secara rawak atau sebaliknya. Penulis berpendapat, musuh yang muncul bukanlah musuh yang sukar untuk dibunuh, tetapi disebabkan musuh ini boleh muncul dalam kumpulan yang banyak dalam satu-satu masa agak mencabar kebolehan untuk melenyapkan kesemuanya.
Pertempuran boss di Returnal juga boleh menjadi satu pengalaman yang mencabar dan memuaskan dalam masa yang sama. Hal ini kerana, setiap Biome mempunyai boss yang tersendiri yang perlu anda tewaskan untuk mendapatkan akses ke Biome seterusnya.

Pengalaman bertempur dengan boss di setiap Biome merupakan satu pengalaman yang sangat mencabar tetapi dapat memberikan rasa kelegaan dan kepuasan yang hakiki apabila anda berjaya menewaskan setiap satu boss tersebut.
Seterusnya, anda juga akan disajikan dengan gerbang-gerbang dengan simbol yang berbeza di setiap Biome. Setiap gerbang tersebut akan membawa anda kepada musuh, halangan serta ganjaran yang berbeza. Gerbang utama merupakan gerbang yang perlu anda ikut untuk sampai pada objektif utama. Jika anda inginkan cabaran dan ganjaran, anda boleh masuk ke dalam gerbang gerbang lain yang mempunyai simbol yang berbeza.
Namun ada risikonya, dengan memasuki gerbang-gerbang ini anda akan berhadapan dengan pelbagai tekanan dan juga cabaran! Bayangkan, apabila anda terkunci di dalam satu gerbang, pelbagai musuh yang berbeza akan muncul di setiap penjuru dan menyerang anda pada waktu yang sama. Anda hanya boleh keluar dengan membunuh musuh-musuh tersebut terlebih dahulu. Jika tidak berhati-hati anda boleh kehilangan nyawa yang banyak di dalam gerbang tersebut.
Mekanisme pertempuran yang memberi kepuasan.

Walaupun pemain akan berasa tertekan apabila terperangkap di dalam gelung masa, penulis merasakan bahawa mekanisme pertempuran dalam game ini sangat memuaskan dan menjadi salah satu elemen yang menarik.
Penggunaan senjatanya sangat responsif dan mudah untuk dikawal kerana semua senjata mempunyai kelebihan dan kekurangan yang seimbang. Tiada senjata yang terhebat di dalam game ini, kehebatan senjata bergantung pada tahap kecekapan anda sepanjang permainan. Anda hanya perlu memilih senjata yang selesa untuk digunakan sepanjang permainan.
Penulis juga ada kalanya pening hendak memilih senjata yang mana. Selain itu, perkara paling menarik tentang senjata di dalam game ini ialah anda tidak perlu mencari peluru! Semuanya tidak terhad. Semakin meningkat tahap kecekapan anda, semakin tinggi peluang terjumpa senjata yang selari dengan tahap kecekapan anda. Jadi, jika anda inginkan senjata yang lebih baik, anda perlu meningkatkan kecekapan anda dengan membunuh seberapa banyak musuh anda jumpa.
Akan tetapi, penulis berasa sedikit ralat kerana anda hanya boleh membawa satu sahaja senjata utama pada satu-satu masa. Jika anda terjumpa senjata lain, anda perlu berfikir sama ada senjata tersebut sesuai atau perlu digunakan untuk meneruskan misi anda.

Jadilah pengguna yang bijak dan sayangi nyawa anda.
Selain senjata, item lain juga memainkan peranan penting dalam membantu menyelesaikan misi. Antara item penting yang anda perlu tahu ialah consumable, artifact, suit artifact dan parasite.
Anda tidak boleh memiliki semua item tersebut dalam satu masa, anda perlu memilih item yang memberikan kesan dan membantu sepanjang misi. Sebagai contoh, item parasite akan memberikan anda banyak kelebihan akan tetapi dalam masa yang sama anda juga akan menerima kesan negatif apabila menggunakannya. Oleh itu, setiap parasite harus diperhalusi sebelum anda memilih untuk menggunakannya.
Item tersebut boleh diperoleh secara langsung atau boleh ditebus menggunakan obolite yang anda kumpulkan. Ini sedikit sebanyak mencabar pendirian serta daya fikiran setiap pemain untuk memilih item yang sesuai dengan keperluan mereka.

Pengurusan nyawa atau dalam istilah game ini “integrity” perlu dijaga sehabis baik. Hal ini kerana, sepanjang perjalanan anda untuk menyelesaikan misi, penulis pasti  anda akan mengalami kesukaran untuk mencari penawar, silphium yang membantu memulihkan nyawa.
Ini merupakan salah satu cabaran yang perlu pemain hadapi dan semuanya bergantung kepada kecekapan dan kepantasan pemain dalam mengelak serangan musuh yang memberi kesan kepada nyawa mereka. Item pemulih di dalam permainan ini agak terhad dan bergantung kepada nasib pemain. Perlu diingatkan walaupun anda berjaya menundukkan boss di dalam satu Biome, nyawa yang tinggal akan dibawa terus ke Biome seterusnya. Tiada pemulihan semula berlaku antara waktu tersebut.
Sedikit tips daripada penulis, kumpul seberapa banyak obolite dan gunakan Fabrication Pod untuk memulihkan nyawa anda. Kemudian, tebus Large Silphium Vial sebagai consumable. Anda juga boleh menebus Astronaut Figurine, ia berfungsi sebagai peluang kedua kepada anda jika anda terkandas di tengah permainan.

Mengambil manfaat Dualsense.
Returnal juga memanfaatkan fungsi Dualsense dengan baik sekali. Pergerakan motor Dualsense dapat dirasai di tangan anda secara menyeluruh, bahkan rintik hujan juga seperti terkena pada jari jemari anda.
Di samping itu, jika anda biasa bermain shooting game di konsol, anda sedia maklum bahawa butang L2 kebiasaannya berfungsi sebagai zoom scope yang membantu untuk membuat tembakan. Namun, di dalam Returnal, memanfaatkan ciri Adaptive Triggers, butang L2 bukan sahaja berfungsi untuk membuat zoom, malah anda juga boleh mengaktifkan mode menembak yang lain.
Anda akan memperoleh dua fungsi yang berbeza untuk butang L2. Jika anda ingin zoom secara biasa, anda hanya perlu tekan secara ringan. Tetapi jika anda ingin mengaktifkan mode tembakan yang lain, anda boleh tekan butang L2 secara menyeluruh.
Anda boleh lihat video di bawah untuk lebih memahami bagaimana Returnal memanfaatkan fungsi Adaptive Triggers.

Persembahan grafik yang mantap.
Seperti yang kita tahu Returnal merupakan game ekslusif untuk konsol PS5 dan laporan-laporan lain juga mengatakan bahawa Returnal menggunakan sepenuhnya teknologi grafik PS5 yang terkini. Laporan ini juga disokong dengan pengalaman penulis sendiri.

Tiada langsung lag sepanjang permainan dan lebih menakjubkan Returnal juga boleh mencapai resolusi 4K bersama kadar bingkai 60fps sepanjang permainan. Returnal juga dikatakan disokong dengan teknologi ray-tracing tetapi buat masa ini penulis tidak nampak sebarang kesan ray-tracing di dalam permainan, mungkin hanya sekadar gembar-gembur daripada pihak pembangun.
Walau bagaimanapun, grafik yang ditonjolkan sudah cukup memberikan gambaran betapa hebatnya teknologi konsol generasi masa hadapan ini.
Keputusan – BOLEH BELI or BOLEH BLAH!?

Secara jujur, penulis bukanlah peminat besar game yang membawa single-player story mode ini tetapi game Returnal berjaya memberikan penulis perspektif yang berbeza terhadap game genre ini.
Pembangun game ini telah menjalankan tugas yang baik bagi memberikan pemain pengalaman baharu dalam menghadapi game yang melibatkan time loop ini. Pertempuran yang mencabar, semangat mengumpul item yang berbeza serta penggunaan senjata yang sangat responsif merupakan antara elemen yang membuatkan game ini sangat menarik.
Walau bagaimanapun, Returnal merupakan game survival yang memerlukan komitmen pemain untuk berada terus di hadapan konsol untuk jangka masa yang lama. Penulis ada kalanya terpaksa berhenti bermain seketika kerana terlalu kecewa dan penat untuk mengulang semula permainan dari awal.
Selain itu, komitmen yang diberikan memaksa diri anda untuk tidak bermain permainan lain kerana segala progress anda akan hilang serta merta jika anda bertukar ke game lain. Penulis merasakan pembangun perlu memberikan peluang kepada pemain untuk bertukar ke game lain tanpa memberikan kesan kepada perjalanan game Returnal mereka.
+ Keterujaan dan cabaran meneroka setiap gerbang dan biome untuk menaik taraf senjata, item dan tahap kecekapan.+ Grafik generasi masa hadapan yang menonjol.+ Pengalaman Dualsense yang menyeluruh.+ Mekanisme senjata yang sangat responsif.+ Kepuasan menumbangkan musuh-musuh terutama boss.
– Komitmen untuk kekal bermain dan tidak boleh bertukar ke game lain.– Pengulangan ke level awal yang memenatkan jika mati di tengah jalan.– Tiada fungsi save– Kecewa– Marah– Sedih– Putus asa


Watch Dogs 2: Trailer Penuh Dah Leaked – Saksikannya Buat Kali Pertama

Semakin dekat ia untuk ditayangkan secara rasmi oleh Ubisoft, semakin banyak pula leaked yang muncul.

Trailer penuh untuk Watch Dogs 2 nampaknya telah leaked sebagai iklan yang terkeluar di Twitch. Dan ia telah dimuatnaik semula ke Twitter oleh Steve Kim. Tonton footage game ini buat kali pertamanya:
https://twitter.com/Fobwashed/status/740412510654898176?ref_src=twsrc%5Etfw
Melalui trailer ini, ia telah mengesahkan game terbaru dari Ubisoft ini telah bertukar lokasi dari Chicago ke San Francisco dan mempunyai padanan tarikh pelancaran yang sama seperti yang telah kami laporkan sebelum ini.
Watch Dogs 2 akan dilancarkan pada 15 November 2016 untuk PC, PlayStation 4 dan Xbox One.
[KEMASKINI]: Video di Twitter tersebut telah dipadamkan. Anda boleh tonton trailer ini di sini.
JomBaca: Debaran Ubisoft Mengenai Watch Dogs 2 Semakin Terasa!


Call of Duty Tahun Ini Akan Berlatarbelakang Pertarungan Angkasa?

Dengan latar belakang sebelum ini yang semakin bersifat futuristik, tidak terkejut jika siri tahun ini akan bertempur di angkasa pula.

Developer untuk Call of Duty tahun ini, Infinity Ward, yang menghasilkan COD: Ghosts dan siri Modern Warfare, nampaknya bakal meletakkan game ini ke satu tahap futuristik yang amat tinggi – lebih tinggi dari apa yang ditampilkan dalam Advanced Warfare dan siri Black Ops sebelum ini.
Maklumat ini pertama kali disebut oleh Shinobi602, seorang yang sentiasa memberikan maklumat tertiris yang sahih. Beliau memberikan maklumat ini ketika membalas seseorang yang bertanya mengenai hal ini di NeoGAF.
Laporan ini juga disahkan oleh Eurogamer, di mana mereka mengatakan ia akan bertempat di angkasa dan bertemakan unsur sains fiksyen.
Activision juga sebelum ini telah mengumumkan bahawa gameplay untuk Call of Duty tahun ini akan diperlihatkan di E3 tahun ini, namun, masih lagi belum berkata apa-apa mengenai tarikh ia akan dikeluarkan.
JomBaca: Presiden Sony dan CEO Square Enix Berentap dalam Call of Duty : Black Ops 3!


PES 2017: Teaser Trailer Dilancarkan, Banyak Maklumat Terbaru Diumumkan

PES 2017 pula membuka langkahnya dalam E3 2016.

Bersempena dengan acara E3 2016, Konami telah melancarkan teaser trailer serta mengumumkan beberapa maklumat terbaru untuk PES 2017. Jom kita layan dulu teaser trailer ini:

Perkara pertama yang menarik perhatian kami apabila menonton trailer ini pastinya adalah lesen yang telah diperoleh untuk pasukan Arsenal. Dalam edisi 2016 sebelum ini, kelab Inggeris yang hanya mendapat lesen adalah Manchester United.
Adakah kelab-kelab Inggeris lain bakal ditampilkan dengan lesen juga? Sama-sama kita nantikan!
Beberapa Game Mode Dikemaskini

Antara pembaharuan yang diketengahkan dalam edisi kali ini adalah mode-mode yang dikemaskini dengan lebih terperinci terutamanya dalam Master League dan myClub. Master League, sebuah game mode ikonik dalam siri PES kini diperbaharui dengan Negotiations yang lebih realistik, Team Role yang diperluas, Player Growth yang lebih baik dan Real Life Kick Off Times.
Edit Data Sharing

Di samping itu, satu feature yang menjadi tarikan utama PES sejak sekian lama, iaitu Edit Mode kini juga mendapat nafas baru. Jika di PES 2016, file sharing untuk Patch mempunyai region lock – kini, dalam PES 2017, ia adalah terbuka kepada mana-mana region.
Buat pertama kalinya, Edit Data Sharing diperkenalkan untuk PlayStation 4, yang mana perkongsian Patch akan menjadi lebih mudah – tanpa mengira region Asia, Eropah mahupun Amerika.
Menu Presentation

Presentation dalam PES 2017 dikatakan bakal menerima anjakan yang besar dengan GUI yang lebih menarik dan kemas. HUD semasa permainan, highlights dan replay system juga bakal diberi nafas baru.
Selain itu, seperti yang tertera dalam gambar di atas, game plan kelihatan berwajah baru dengan muka pemain-pemain turut ditampilkan semasa menyusun kesebelasan utama.
Controller Vibration

Suasana lebih mendebarkan bakal dibawakan apabila controller akan bergegar selaras dengan pergeseran antara pemain ataupun apabila terkena palang gol.

Di samping itu, live update, stadium, mutu pengadilan, offline match analysis dan banyak lagi telah diperkenalkan juga. Anda boleh baca maklumat terkini mengenai PES 2017 di laman web rasmi.
PES 2017 akan dilancarkan di PC, PS4, PS3, Xbox One dan Xbox 360 pada satu tarikh yang masih belum diumumkan.
JomBaca: PES 2017: Perpindahan Pemain Pada Hari Pelancaran & Kemaskini Setiap Minggu


Saksikan Wajah Dan Statistik Pemain-Pemain Legenda Yang Bakal Ada Dalam PES 2019

Legenda-legenda yang ‘hidup’ semula!

Antara tarikan dan promosi utama yang dibawakan PES 2019 adalah kehadiran para pemain legenda bola sepak yang bakal ditampilkan ke dalam mode myClub.
Dalam trailer E3 2018, 11 pemain legenda telah diumumkan, iaitu Johan Cruyff, Lothar Matthaus, Paolo Maldini, Ruud Gullit, Pablo Nedved, Roberto Carlos, Cafu, Patrick Viera, Oliver Kahn, Diego Maradona, dan semestinya salah seorang muka hadapan untuk PES 2019, David Beckham.
Terbaru, channel Youtube Shogun FC telah memuatnaik satu video yang agak menarik. Video ini telah memaparkan wajah serta statistik pemain-pemain legenda ini. Korang boleh saksikannya di bawah:

Amacam dengan statistik ini? Korang setuju? Ada terlalu yang overpowered atau underpowered? Kongsikan dengan kami di ruangan komen!
PES 2019 akan dilancarkan di PC, PS4 dan Xbox One pada 30 Ogos ini.
JomBaca: Kelihatan Kacak Bergaya, PES 2019 Keluarkan Video Trailer Khas Menampilkan David Beckham

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Paderi Di Vatican Buka Server Minecraft Sendiri Untuk Wujudkan Komuniti Kurang Toksik

Seorang paderi di Vatican berhasrat untuk membuka satu server Minecraft untuk mewujudkan satu komuniti yang kurang toksik kepada gamer.
Fr. Robert Ballecer, seorang bekas pelajar kejuruteraan di Lembah Silicon, berharap untuk memperkenalkan satu server Minecraft yang dibuka oleh Vatican bagi menawarkan satu persekitaran di mana pemain boleh mencurahkan kreativiti mereka dan membina perkenalan antara satu sama lain.
Projek itu dimulakan oleh beliau sendiri di Twitter, yang mana satu bancian telah dilakukan bagi mendapatkan pandangan para pengikutnya apakah server game yang mereka harus buka. Minecraft mendapat 64 peratus, mengetepikan game lain seperti Rust, Ark, dan Team Fortress 2.
Bercakap kepada Rome Reports, Ballecer berkata, “ia bukanlah tentang teknologi itu, ia juga bukanlah tentang gaming, ia tentang orang ramai berkumpul bersama yang mana mereka mungkin akan meneruskan pengenalan di dunia sebenar.”

Server Minecraft tersebut sedang diuji di minecraft.digitaljesuit.com, dan mereka sedang mengumpulkan maklum balas.
Sumber: VG247


EA Sports Keluarkan Kenyataan, Tiada Lagi Juventus Dalam FIFA 20, Akan Guna Nama ‘Piemonte Calcio’

Sejurus sahaja Konami mengumumkan kerjasama eksklusif mereka bersama Juventus melalui eFootball PES 2020 petang tadi, EA Sports terus mengeluarkan kenyataan bagi menjelaskan beberapa persoalan yang bermain di para peminat game bola sepak.
EA Sports telah mengesahkan bahawa Juventus tidak ditampilkan secara rasmi dalam FIFA 20, dan kelab itu nanti akan menggunakan nama tidak rasmi, iaitu Piemonte Calcio. Nama, jersi dan logo kelab tidak akan mengikut Juventus di dunia sebenar.
Walau bagaimanapun, peminat setia siri FIFA janganlah risau kerana pemain-pemain yang ada dalam Piemonte Calcio itu nanti akan menggunakan nama pemain-pemain sebenar Juventus — sesuatu yang sentiasa berlaku dalam siri PES. Malah semua nama pemain sebenar ini akan hadir dalam semua game mode FIFA 20, termasuklah Ultimate Team dan Career Mode.
Tidak seperti siri PES (hanya PC & PS4) yang boleh meng-edit Option File dan memasukkan dan menukar nama, jersi dan logo apa-apa sahaja kelab yang tidak rasmi, siri FIFA nampaknya tidak akan membawakan fungsi ini.
FIFA 20 akan dilancarkan pada 27 September 2019 untuk PC, PS4 dan Xbox One.
eFootball PES 2020 akan dilancarkan pada 10 September 2019 untuk PC, PS4 dan Xbox One.


E3 2016 : Xbox One S Sudah, Tunggu Xbox One Project Scorpio Pula.

Setelah berbulan khabar angin, sidang media E3 Microsoft telah mendedahkan Xbox One yang lebih berkuasa, Project Scorpio yang akan dilancarkan pada hujung tahun 2017.
Microsoft tidak hanya mengumumkan Xbox One S yang boleh memainkan video 4K tetapi tidak untuk permainan video. Microsoft berkata hardware Scorpio akan mempunyai GPU yang lebih baik dalam mengendalikan permainan video resolusi 4K pada 60 Hz. Microsoft juga mengesahkan konsol tersebut akan mempunyai 6 teraflops computing capability.

Demo Scorpio oleh Microsoft juga mendedahkan bahawa Fallout 4 VR dan lain-lain experiences “premier VR” akan datang ke Project Scorpio. Tiada pengumuman terperinci dibuat tentang hardware Xbox VR.
Di atas pentas, ketua Xbox Phil Spencer mendedahkan kesemua perisian Xbox One akan disokong oleh Project Scorpio dan semua games Xbox One akan boleh dimainkan pada Xbox One, Xbox One S dan Project Scorpio untuk mencapai matlamat “no one gets left behind”.
“Project Scorpio akan menjadi tambahan baru dalam keluarga Xbox One dan ia sebagai langkah seterusnya dalam menyampaikan wawasan kami untuk permainan luar generasi.” Spencer menyatakan. Apabila ia dikeluarkan pada tahun depan, kami percaya ia akan menjadi konsol yang paling kuat yang pernah dibina.”
Sumber : IGN


Cavalry Bertombak, Tentera Wanita Russia Dan Map Malam Akan Datang Ke Battlefield 1 [KEMASKINI]

[KEMASKINI]:
Setelah melancarkan teaser trailer In the Name of the Tsar dalam acara EA Play awal pagi tadi, DICE dalam laman web rasminya telah berkongsi lebih banyak maklumat tentang DLC yang bakal tiba pada September ini nanti.
Dikatakan sebagai expansion Battlefield paling besar pernah dikeluarkan, DLC ini akan membawakan 6 map baru, bertemakan tentera Rusia, termasuklah Battalion of Death, iaitu skuad yang dibarisi sepenuhnya oleh para wanita semasa Perang Dunia Pertama. Battalion of Death ini akan ditampilkan ke dalam class Scout.
Selain 6 map baru, In the Name of the Tsar akan bawakan juga pelbagai senjata baru, vehicle baru, game mode baru, Elite Class baru, 14 Battlepack baru – dua minggu lebih awal untuk pemilik Premium Pass. Bagi korang yang tiada langganan Premium Pass, korang boleh membelinya secara berasingan.
Korang boleh layan beberapa artwork terbaru yang telah dikongsikan oleh DICE di bawah, memaparkan suasana perang bersalji di Eropah Timur:

Di samping itu, DICE turut berkongsi tentang perancangan untuk Battlefield 1 sebelum In the Name of the Tsar dilancarkan kelak. 2 map pada waktu malam akan dibawakan, iaitu Nivelle Nights dan Prise de Tahure, yang mana masing-masing akan dilancarkan pada bulan Jun dan Julai nanti.

Kedua-dua map malam ini hanya boleh dimainkan oleh korang yang memiliki Premium Pass, walau bagaimanapun, Premium Trials akan dibawakan bermula Ogos nanti dan Premium Friends akan dibuka semula apabila map-map ini dikeluarkan kelak sehingga acara Gamescom 2017 – memberikan peluang kepada semua pemain untuk mencuba map-map ini.
DICE turut mengumumkan bahawa sebuah “pengalaman kompetitif” akan diperkenalkan kepada para pemain siri Battlefield. Info lebih lanjut akan dikongsi mereka semasa Gamescom 2017 yang akan diadakan pada Ogos nanti.
[LAPORAN ASAL]:
Nice lah! EA dan DICE akan tampilkan map waktu malam!
EA telah umumkan map-map waktu malam akan datang ke Battlefield 1 dengan map Nivelle Nights yang akan datang Jun – September nanti. 6 map baru juga akan datang bersama expansion pack In the Name of the Tsar yang menceritakan babak peperangan di Russia pula.


Pelakon-Pelakon Suara Overwatch Bergembira Di HQ Blizzard!

Berseronok betul mereka disana, terutamanya Jonny Cruz atau lebih dikenali sebagai Lucio!

Lúcio runs into Overwatch Characters. @PlayOverwatch @matthewmercer @SilverTalkie @CaraTheobold @carolinaravassa pic.twitter.com/7rfchgJtrA
— Jonny Cruz (@JonnyCruzzz) November 8, 2016
Jonny telah merekod pelbagai skit bersama dengan pelakon-pelakon suara lain sebagai watak masing-masing semasa lawatan mereka beramai-ramai ke HQ Blizzard.
Hasil yang menarik dan kelakar, pastinya akan membuat mana-mana peminat Overwatch terhibur 🙂


Buat 2 Tahun Berturut-Turut, PlayStation Sah Tidak Akan Hadir Ke E3 2020

Tahun lalu, ketidakhadiran Sony Interactive Entertainment melalui jenamanya PlayStation ke E3 2019 merupakan antara berita tergempar dalam industri gaming sepanjang tahun 2019.
Terkini, Sony sekali lagi tidak akan hadir ke konvensyen gaming terbesar dunia itu, menjadikan mereka tidak akan hadir ke acara itu untuk dua tahun berturut-turut.
Bercakap kepada GamesIndustry.biz, Sony mengatakan:
“Kami mempunyai penghormatan yang tinggi kepada ESA [penganjur E3] sebagai sebuah organisasi, tapi kami tidak merasakan visi E3 2020 adalah tempat yang tepat untuk apa yang kami akan fokuskan dalam tahun ini.”
Sony mendedahkan lagi bahawa di sebalik menghadirkan diri ke E3, mereka akan memfokuskan kepada lebih ratusan acara sendiri yang lebih dekat kepada para peminat di seluruh dunia. Fokus mereka adalah untuk memastikan para peminat rasa sebahagian daripada sebuah keluarga PlayStation dan memiliki akses untuk bermain kandungan kegemaran mereka.
E3 2020 tahun ini akan diadakan pada 9 hingga 11 Jun di Los Angeles Convention Center, Amerika Syarikat.
Memandangkan PlayStation 5 telah disahkan akan dilancarkan pada hujung tahun 2020, dan tiada apa lagi butiran penuh yang didedahkan oleh Sony, pastinya mereka sedang merancang satu acara besar-besaran mereka sendiri. Sama ada ia akan diadakan sebelum atau selepas E3 2020, pastinya acara tersebut akan menarik sejumlah peminat yang cukup besar.
Sama-sama kita nantikan pengumuman seterusnya daripada Sony.


Macam Mana Rupanya Kalau The Last of Us Past II Diumumkan Pada Tahun 1998 Untuk PS1?

Dalam acara E3 2017 yang akan berlangsung kira-kira kurang daripada seminggu lagi ini, pastinya kita semakin tidak sabar menantikan apakah bakal diperlihatkan oleh Sony untuk The Last of Us Part II. Adakah lebih cinematic trailer? Gameplay? Atau umumkan tarikh pelancaran?

Setakat ini, Naughty Dog telah memperlihatkan trailer pengenalan untuk The Last of Us Part II. Secara jujurnya, kami masih belum dapat move on daripada video ini yang cukup memberikan kesan sebagai seorang peminat sirinya yang pertama. Trailer yang berdurasi 4 minit itu menimbulkan lebih banyak persoalan daripada jawapan.
Tapi, pernah tak korang terfikir sekiranya The Last of Us Part II ini diumumkan pada tahun 1998 untuk PS1? Macam mana bentuk rupa grafiknya pada ketika itu?
Seorang Youtuber, 98DEMAKE telah memuatnaik sebuah video yang cukup lain daripada yang lain. Beliau telah mencipta semula video trailer pengumuman The Last of Us Part II itu dengan konsep grafik yang terdapat semasa era gaming di lewat 90-an – dan ianya sangat menarik!
Korang boleh tonton video-nya di bawah:

Selain itu, beliau juga pernah memuatnaik 2 video game lain yang turut menggunakan konsep grafik semasa era lewat 90-an, iaitu Dark Souls dan Red Dead Redemption. Korang boleh saksikannya di bawah:

JomBaca: Apa Jadi Kalau Tess Tidak Mati Dalam The Last of Us? Saksikan Gameplay Tess Yang Menemani Ellie Ini


Handheld terbaru PlayStation mungkin memfokuskan penggunaan fungsi Remote Play


Konami Akan Jual Berasingan Mode Master League Sebagai DLC Dalam eFootball

Dua hari lalu, Konami telah menggegarkan dunia gaming apabila mengumumkan pembuangan jenama PES, hanya berjudul eFootball, seterusnya bertukar ke model bisnes percuma (free-to-play) sepenuhnya.
Setelah mendedahkan game tersebut dalam kenyataan yang amat kabur, ramai beranggapan tiada langsung mode-mode offline, khususnya mode klasik yang menjadi kegemaran ramai, iaitu Master League, kerana hanya memfokuskan mode-mode online.
Dalam satu tweet terbaharu, Konami telah mengumumkan bahawa Master League tetap akan ditampilkan dalam game live-service itu. Ia bakal dijual secara berasingan sebagai satu kandungan tambahan (DLC) tidak wajib (optional) pada masa akan datang. Dalam kata lain, ia tidak akan tersedia semasa pelancaran kelak kerana ia akan ditambah kemudian.
Konami turut menyatakan yang mode itu hanya akan ditampilkan untuk platform yang mampu memainkannya (compatible). Kemungkinan besar, ia hanya akan dilancarkan ke konsol dan PC, tiada untuk peranti mobile.
Maksudnya, pemain boleh saja memainkan game itu secara percuma dengan mode-mode online. Namun, pemain diberikan pilihan untuk membeli Master League, sekiranya berminat.
Harganya tidak didedahkan buat masa ini. Jika ia dijual dengan harga yang lebih murah berbanding membeli sebuah game penuh (USD60), maka penulis boleh katakan ia sebenarnya memberi manfaat kepada sesetengah pemain yang hanya berminat untuk bermain sesetengah mode sahaja. Bergantung juga kepada apakah kandungan yang akan disajikan dalam ‘DLC’ berasingan ini.
Apakah Konami akan turut menjual mode-mode lain, seperti Become A Legends atau Team Lobby, secara berasingan? Kemungkinan itu ada, namun tiada apa-apa kenyataan dari Konami setakat ini.

#eFootball ™ cross-platform online matches will be further improved with a new engine and adjusted to take *full* advantage of each platform.In addition, offline modes such as "Master League" will be sold in the future as optional DLC on all compatible devices.— eFootball (@play_eFootball) July 22, 2021

Tiada tarikh pelancaran diumumkan, namun Konami mengatakan eFootball akan dilancarkan pada musim luruh ini (sekitar September-Disember) untuk PC (Steam), PS4, PS5, Xbox One, Xbox Series, iOS dan Android. Fungsi cross-play juga akan disokong untuk semua platform.


Saksikan Video Gameplay Pertama Captain Tsubasa: Rise of New Champions

Selamat jalan FIFA dan PES.
Setelah mengumumkan Captain Tsubasa: Rise of New Champions melalui satu trailer sinematik beberapa hari lalu, kali ini, video gameplay untuk game adaptasi dari manga dan anime ini telah diperlihatkan.
Bandai Namco telah memberi peluang kepada beberapa media untuk mencuba dan merakam gameplay untuk game bola sepak berfantasi ini. Korang boleh tontonnya di bawah, yang memaparkan gameplay yang sememangnya seperti dalam anime — sepakan padu berapi, babak-babak close-up dan pertempuran di udara.

Captain Tsubasa: Rise of New Champions akan dilancarkan untuk PC, PS4 dan Switch pada tahun ini.


Pemenang FIFA Puskas Award 2015 Ingin Bersara Awal Untuk Kejar Impian Juara Dunia FIFA

Menjadi penjaring gol terbaik di dunia bola sepak sebenar bagi tahun 2015 tidak menghalang beliau mengejar impiannya untuk menjadi pemain eSports!

Pemain bola sepak profesional, Wendell Lira, yang memenangi FIFA Puskas Award 2015 – mengalahkan Lionel Messi dan Alessandro Florenzi – kini sedang berhasrat untuk bersara daripada dunia bola sepak sebenar kerana ingin fokus pula kepada karier sebagai seorang pemain game FIFA.
Menurut laporan BBC, antara faktor pemain 27 tahun dari Brazil ini untuk bersara awal adalah kerana kecederaan yang terlalu kerap dialaminya. Beliau kini sedang merancang untuk menggantung but, melancarkan channel YouTube dan tanpa menoleh ke belakang untuk menjadi pemain FIFA profesional.
Bercakap kepada globesporte, beliau berkata: “Saya ingin menjadi juara dunia FIFA.”
Di bawah adalah gol yang beliau jaringkan, yang mana telah dipilih sebagai gol terbaik untuk tahun 2015:

Bulan lalu, Manchester City telah mengumumkan pemain eSports pertama dalam sejarah kelab mereka. Kieran ‘Kez’ Brown, seorang pemain FIFA professional yang berbakat, telah melengkapkan “perpindahan” tersebut – seterusnya bakal mewakili kelab yang bergelar The Citizenz itu dalam pertandingan-pertandingan dan acara-acara bersama peminat.


[VIDEO] Saksikan Red Dead Redemption, The Last of Us Dibikin Semula Dalam Unreal Engine 5

Unreal Engine 5 yang baru sahaja dilancarkan Epic Games boleh dikatakan sebagai enjin game paling popular di dunia pada ketika ini. Selain ia boleh dimuat-turun secara percuma oleh sesiapa sahaja, ia juga menawarkan bermacam fungsi dan teknologi baharu yang memudahkan.
Terlalu banyak kandungan yang telah para pencipta bikin dalam Unreal Engine 5. Antara yang paling menarik perhatian kami adalah mereka yang membikin semula beberapa karakter dan dunia dari game-game popular.
Antara yang paling mengagumkan adalah penciptaan semula Red Dead Redemption dan The Last of Us. Korang boleh saksikan video yang dimuatnaik ENFANT TERRIBLE di bawah, di mana channel tersebut telah mengumpulkan beberapa aset dari pelbagai artis untuk dijadikan satu video kompilasi.
Sememangnya kemudahan dan grafik yang disajikan Unreal Engine 5 menyenangkan para pencipta bebas ini membikin kandungan yang menakjubkan seumpama ini.


Segalanya Yang Korang Perlu Tahu Tentang Pesta Air Dalam Pokemon Go! Uxie Kembali Dalam Raid Tier 5

Masih belum dapat kerapu emas dan siakap purple? Event Water Festival di dalam Pokemon Go akan Bermula dari 23 Ogos 2019 yang akan berlangsung selama seminggu!

Tambahan Spawn Pokemon Air Di Darat dan Kawasan Perairan! 🐳🐬🐟🦈
Ikan naik darat! Inilah masa untuk farm water pokemon dari berjalan mencari ‘sarang’ Pokemon jenis air. Termasuklah Lapras dan Pokemon stage 2!
Kebanyakan water pokemon akan spawn lebih di darat dan lagi berganda apabila berdekatan dengan kawasan perairan. Seronoklah sesiapa yang tinggal berdekatan dengan sungai atau pantai, kot kot lah dapat shiny Lapras!
Uxie, Antara Legendary Lake Trio Kembali dan Pokemon Air Yang Lain di Dalam Raid
Korang belum dapatkan Shiny RayRay? Cepat sebelum Uxie kembali sebagai boss Tier 5 nanti! Pokemon Air yang lain seperti Vaporeon, Blastoise, Lapras akan berada di dalam raid juga.
Shiny Baru – Ikan Bilis, Keli, Pihrana dan Sharknado Megherlit!✨

Carvanha serta evolve-nya, Sharpedo dan Barboach termasuk evolve form Whiscash mendapat variasi shiny terbaru. Cantiklah pula piranha turquoise ni dengan bilis emas! Pokemon Air lain turut akan mendapat rate shiny yang lebih tinggi ketika event ini berlangsung.
Kuasa Ketam – Ketukan Ketam 🦀
Sumber: thegreyzen.
Sebuah move baru diperkenalkan untuk Kingler dan Crawdaunt yang dipanggil Crab Hammer. Move ini hanya boleh digunakan oleh evolved pokemon ketam yang jenis air.
Menetas Telur untuk Candy Berganda🥚🍬
Kebarangkalian untuk mendapatkan pokemon jenis air dinaikkan dari menetas telur ketika event ini dan juga akan mendapat 2 kali ganda jumlah candy apabila ia menetas.
Buddy Pokemon Air mendapat Walking Distance setengah dari pokemon lain. Jadi, kalau pokemon tersebut asalnya jarak 3 km untuk mendapatkan 1 candy, sekarang hanya perlu jalan 1.5 km! Ya, masa inilah nak seret kerapu emas korang untuk dapat kan 400 candy jadi naga merah!
Jadi, apa yang korang mengharapkan dari event ini? Penulis nak dapatkan shiny Milotic, Gyarados dan Vaporeon! Kalau dapat shiny horsea pun best juga! Selamat memancing trainers!


The Game Awards 2022: Hades II Diumumkan Bersama Trailer Gameplay

Dalam The Game Awards 2022 yang sedang berlangsung, Supergiant Games telah mengumumkan sekuel kepada Hades, iaitu Hades II.
Trailer gameplay juga dikongsikan.

LET’S GO! @supergiantgames starting out #TheGameAwards with a BANG! Hades II is here! #TheGameAwards pic.twitter.com/JOdb6ucbfv— The Game Awards (@thegameawards) December 9, 2022


Final Fantasy XV: Video Terbaru Tayangkan Noctis Guna High Level Magic Dan Combat!

IGN melalui video IGN First mereka telah pun berkongsi aksi Noctis menggunakan High Level Magic dan Combat.

Dalam video ini juga, korang boleh lihat beberapa musuh baru yang tak pernah ditonjolkan dalam mana-mana trailer mahupun screenshots sebelum ini.
Video berdurasi 1minit 40 saat ini memaparkan Noctis dan rakan-rakannya menggunakan pelbagai jenis magic, bom, dan high-level attacks ke atas musuh-musuh di tempat yang korang pernah lawati sebelum ini, Duscae.
Samurai tinggi besar?
Magitek Armor?
Ular besar?
Monster zirafah bertanduk yang muncul ketika Platinum Demo turut membuat kemunculan pada game sebenar nanti

Jom Baca: Suka Duka Beta: Final Fantasy XV: Platinum Demo
Final Fantasy XV bakal keluar di seluruh dunia pada 30 September 2016, di platform PS4 dan XboxOne.


Dua Operator Terbaru Rainbow Six Siege, Echo Dan Hibana Diperkenalkan

Sudah bersedia untuk beraksi dalam DLC serba baru Operation Red Crow dalam Rainbow Six Siege?

Ubisoft telah memperkenalkan dua Operator terbaru untuk game ini, Echo dan Hibana dalam dua post berbeza. Kedua-dua mereka ini datang dari CTU (counter terrorism unit) Jepun, Special Assault Teams (SAT).
Echo, atau nama sebenarnya, Masaru Enatsu adalah Operator Defender. Kelebihan yang dimiliki beliau adalah mempunyai drone yang boleh dikawal, diterbangkan dan dilekatkan di dinding. Pastinya ia bakal mengubah gameplay Rainbow Six Siege kerana sebelum ini hanya Attacker yang memiliki drone, apatah lagi drone yang digunakan Echo boleh diterbangkan dan dilekatkan di dinding pula.
Echo akan disediakan dengan SuperNova dan MP5SD4 sebagai primary weapon, serta PM9 dan P229 sebagai secondary weapon.

Hibana atau nama sebenarnya, Yumiko Imagawa adalah Operator Attacker. Kelebihan yang dimiliki beliau adalah mempunyai senjata grenade launcher yang mampu membuat beberapa lubang di dinding yang telah di-reinforced. Operator ini juga nampaknya bakal menyajikan gameplay yang serba baru kerana sebelum ini, hanya Thermite yang mampu memecahkan dinding reinforced, walaupun ia hanyalah lubang yang cuma dapat diintai dan tidak boleh dilalui.
Hibana akan ditampilkan dengan SuperNova dan Type-89 sebagai primary weapon, serta PM9 dan P229 sebagai secondary weapon.

Gameplay penuh dan maklumat lanjut mengenai DLC keempat dan terakhir dalam tahun pertama Rainbow Six Siege, Operation Red Crow serta dua Operator-nya ini akan diperlihatkan di livestream yang akan diadakan pada 12 dan 13 November ini.
Anda boleh saksikannya nanti di laman Twitch Rainbow 6.


Trailer Medal Of Honor: Above And Beyond Memaparkan Ejen OSS Semasa Perang Dunia Kedua

Respawn Entertainment telah mengeluarkan story trailer untuk game Medal of Honor: Above and Beyond yang bakal keluar untuk VR.
Trailer itu telah dipaparkan semasa pertunjukkan Gamescom Opening Night Live. Ia menampilkan kempen single-player yang merangkumi pertarungan di darat, laut dan udara dalam misi untuk sabotaj kubu-kubu Nazi.

Diumumkan semasa Oculus Connect 6, game ini berlatarbelakangkan pada zaman Perang Dunia Kedua di mana pemain akan bermain sebagai seorang ejen OSS (Office of Strategic Services) di Eropah.
Kempen akan dibahagikan kepada tiga bahagian dan pemain akan dapat melihat semuanya dari perspektif pemain dalam pandangan first-person. Malah, tidak ada cutscenes juga.
Pemain akan membantutkan rancangan Nazi, membantu pasukan penentang dan banyak lagi. Mode multiplayer juga dijangka akan tiba. Medal of Honor: Above and Beyond akan tiba di Oculus Rift pada hujung tahun ini.


Xbox Project Scorpio Akan Dilancarkan Di China Pada Tahun Ini

Selain hanya mengumumkan bahawa konsol terbaru, yang digelar dengan namakod Project Scorpio, akan diperkenalkan secara rasmi di acara E3 2017, Microsoft masih lagi belum mendedahkan tarikh pelancarannya.
Terbaru, semasa Microsoft China Event yang diadakan pada minggu lalu, syarikat gergasi itu telah mengumumkan bahawa Project Scorpio akan dilancarkan di China pada tahun ini. Walau bagaimanapun, tarikh tepat masih tidak dinyatakan.

#ProjectScorpio will be available this year for Xbox fans in China. Watch the announcement from our #MicrosoftEvent this week. pic.twitter.com/M44GX6yFhj
— Microsoft (@Microsoft) May 26, 2017
Pengumuman ini merupakan sesuatu yang perlu diberi perhatian kerana konsol Xbox One sebelum ini dilancarkan di China pada September 2014, kira-kira 10 bulan selepas ia dilancarkan di seluruh dunia, iaitu pada November 2013. Semasa pelancaran Xbox One di China itu, ia merupakan konsol next-gen pertama yang dilancarkan di negara itu.
Microsoft masih lagi berteka-teki dalam mendedahkan tarikh pelancaran Project Scorpio. Sama ada ia akan dilancarkan di seluruh dunia lebih awal, serentak atau terkemudian selepas pelancarannya di China – masih lagi menjadi persoalan. Teruskan bersama JomGaming untuk dapatkan berita-berita terkini tentang Project Scorpio.
JomBaca: Harga Xbox Scorpio Telah Di-leak Oleh Penjual Sepanyol?


EA Lebih Menuju Kepada Microtransaction Dan Game Open-World, Dakwa Bekas Pembangun BioWare

“Saya pernah tengok orang berbelanja sebanyak $15,000 untuk kad dalam multiplayer Mass Effect.”

Itulah perkara dikongsikan oleh Manveer Heir, seorang veteran di BioWare Montreal, yang pernah terlibat dalam pembangunan Mass Effect 3 (terutama dalam bahagian multiplayer) dan seterusnya Mass Effect Andromeda.
Selain itu, Heir juga meluahkan pendapat tentang keputusan EA untuk menutup studio Visceral Games dan fokus baru EA terhadap microtransaction.
“Ia sememangnya menjadi satu obsesi dalam EA. Mereka tegaskan mereka mahu banyak game open-world dan salah satu sebab adalah kerana game open-world boleh jana lebih banyak duit,” kata Heir.
Jadi apa yang membuatkan EA beriya-iya sangat nak game open-world? Jawapannya adalah microtransaction dalam bahagian multiplayer seperti pembelian pek kad dalam multiplayer Mass Effect.
Heir menambah, “Oleh sebab itulah, kami menambah pek kad ke dalam Mass Effect 3 untuk menarik perhatian pemain kembali kepada game untuk satu benda itu dan bukan saja-saja hanya untuk main 60 jam ke 100 jam.”
Naib president eksekutif EA Patrick Soderlund mengeluarkan kenyataan berkenaan penutupan Visceral Games dianggap sebagai satu respons dari pemain dan berkata, “Sudah terang lagi bersuluh bagi kami untuk memberikan satu pengalaman bermain kepada pemain untuk datang kembali dan rasa seronok buat masa jangka panjang, kita perlu tukarkan rekaan game. Kami mengalihkan rekaan game untuk ada pengalaman lebih luas, lebih banyak kepelbagaian dan aktiviti pemain.”
Tinggal kenangan.
Namun, Heir tahu ada udang di sebalik batu.
Heir menceritakan pengalamannya berkata, “masalahnya kami sudah naikkan bajet kepada $100 juta lebih dan kami tidak ada ruang langsung untuk masukkan game single-player  bawah bajet itu. Kenapa kita tidak boleh ada kedua-duanya? Kenapa mesti pilih salah satu?
Dan sebab kenapa EA dan penerbit-penerbit besar hanya memikirkan pulangan paling besar dalam pelaburan. Mereka tidak kisah langsung tentang apa yang pemain mahukan; mereka cuma kisah tentang apa yang pemain akan bayar.”
Mass Effect Andromeda pernah dihentam dek tidak semegah yang disangkakan walaupun sudah dibangunkan selama 5 tahun. Heir yang dekat dalam proses pembangunan bermasalah Mass Effect Andromeda memberitahu lebih terperinci dalam podcast bersama Waypoint.
Perpindahan EA dari pengalaman single-player juga adalah sebab game Anthem oleh BioWare kelihatan sangat berbeza daripada keluaran studionya sebelum ini. “Jika itu yang kamu lihat dari tempat seperti BioWare, dimiliki oleh EA, tempat di mana saya telah bekerja selama tujuh tahun. Jika itu yang kamu lihat dari studio Visceral yang telah ditutup dan satu lagi studio Vancouver. Ini bermakna video game triple-A single-player linear di EA telah mati buat masa ini,” kata Heir.
Anthem akan dikeluarkan pada tahun 2018. Game action-RPG dengan tema “fantasi-sains” dibina sekitar “live service” dan menampilkan ciri-ciri permainan cooperative. Game Star Wars yang dibina oleh Visceral, pada asalnya akan mempunyai single-player linear. Tapi selepas studio itu ditutup, penghasilan telah bergerak ke EA Vancouver dan game itu akan dibina semula untuk “memberikan pengalaman yang mana pemain akan kembali semula dan menikmati game itu buat jangka masa yang lama.”

Obsesi EA untuk mengejar keuntungan besar melalui game open-world bersama microtransaction adalah satu keputusan bijak dari segi bisnes tapi mungkin kikis seluruh semangat dan impian peminat untuk mahukan game single-player linear daripada EA.


Bekas Pembangun Naughty Dog Kini Kembali Ke Sony Untuk Satu Projek Rahsia

Apa pula yang dirancang di sebalik tirai Sony itu kali ini?

Tahun lalu, Quentin Cobb telah meninggalkan Naughty Dog untuk membangunkan Just Survive, sebuah game shooter zombi di PC, memegang tugas sebagai Senior Game Designer. 12 bulan kemudian, beliau kini kembali di bawah payung Sony dengan tugas yang sama.
Namun, apa yang menarik adalah beliau berahsia tentang studio manakah yang beliau bekerja dan apakah projek yang beliau sedang bangunkan.
Dalam tweet yang dikeluarkan di akaun peribadinya, Cobb berkata:
“Hari ini adalah hari pertama saya sebagai Senior Game Designer untuk Sony. Saya tidak sabar untuk bercakap tentang projek yang sedang saya usahakan dan apa yang bakal tiba pada masa hadapan. Ia adalah sangat seronok untuk kembali!”

Today was my first day as a Sr. Game Designer for Sony today. I can't wait to talk about the project I'm working on and what the future holds. It's good to be back! pic.twitter.com/QNl4DMrrOM
— Quentin Cobb (@QTrainCobb) May 30, 2018
Apabila ditanya tentang studio manakah yang beliau sedang bekerja, jawab Cobb, “rahsia…”
Sony sememangnya suka membuat kejutan dalam mengumumkan sebarang game eksklusif. Mungkinkah projek yang Cobb sedang usahakan ini bakal diumumkan buat pertama kali semasa E3 tahun ini? Sama-samalah kita nantikan.
Terima kasih, Push Square.


CD Projekt Red Kini Syarikat Video Game Eropah Kedua Terbesar, Bernilai RM34 Billion

Pada minggu ini, CD Projekt Red telah dinobatkan sebagai syarikat video game Eropah kedua terbesar. Syarikat yang membangunkan siri game The Witcher itu mengekori rapat Ubisoft, syarikat dari Perancis yang menduduki tangga pertama.
Berpangkalan di Warsaw, Poland, nilai pasaran CD Projekt Red meningkat kepada USD8 billion (~RM34 billion) pada minggu ini, melonjak dari USD6.8 billion (~RM29 billion) pada bulan lalu.
Syarikat yang sedang sibuk membangunkan Cyberpunk 2077 itu semakin menghampiri syarikat yang terkenal dengan francais Assassin’s Creed, Ubisoft yang mana pada ketika ini mempunyai nilai pasaran sebanyak USD9.6 billion (~RM40 billion).
Satu produk yang benar-benar meletakkan CD Projekt Red di peta dunia gaming pastinya ialah The Witcher 3: Wild Hunt. Walaupun pertama kali dilancarkan pada tahun 2015 untuk PC, PS4 dan Xbox One; pelancaran ke Switch pula pada Oktober 2019 serta tempias fenomena global siri The Witcher di Netflix, game itu nampaknya masih mengaut keuntungan yang menakjubkan.
Baru-baru, jualan The Witcher 3 dilaporkan telah menaik sebanyak 554%.
Sumber: Gamespot


Aku OKU. Ini Kisah Bagaimana Video Game Merealisasikan Cita-Cita Bolasepak Ku Pendam Selama Ini

Terima kasih video game.
Zaman Keemasan Bolasepak Aku Di Sekolah
Bagi yang mengenali diri ini, tahulah mereka bahawa aku adalah golongan istimewa. Aku menghidap penyakit yang secara saintifiknya digelar Mucopolysaccharidosis IV (MPS IV). Ya, memang berbelit lidah nak sebut. Aku taip ini pun copy paste dari Wikipedia je.
Aku nak jelaskan pun aku tak berapa nak pandai. Korang bolehlah Google sendiri kalau nak tahu lebih lanjut. Tapi senang cerita, ia merupakan penyakit yang aku ada sejak lahir yang membantutkan tumbesaran fizikal aku, dan membuatkan aku tidak lagi boleh berjalan, apatah lagi berlari.
Aku semasa kecil yang dibasuh dengan ideologi-ideologi bola sepak Itali. Maaf resolusi rendah, gambar lama, kan.
Aku bukanlah tidak boleh jalan sejak lahir. Malah, semasa di bangku sekolah rendah, zaman kanak-kanak aku sama sahaja seperti kanak-kanak riang lain yang boleh berlari pecut, main kejar-kejar, kayuh basikal, main badminton, main bola sepak dan segala aktiviti yang aku memang rindukan sekarang ini.
Seperti kebanyakan insan-insan lain, aku adalah peminat tegar bola sepak. Zaman sekolah dulu, kemikkan tin kosong dan jadikan bola; isi botol air plastik dengan pasir kemudian dijadikan bola — semua itu rutin harian yang memang aku dan rakan-rakan akan lakukan. Ketika subjek PJ, akulah yang paling ke depan untuk menendang bola. Pernah suatu ketika dulu, aku pernah mengimpikan untuk menjadi pemain bola sepak terkemuka antarabangsa. Lol. Zaman budak-budak, kan.
Menginjak Remaja, Persaraan Awal
Namun, semua itu hanyalah kenikmatan yang Tuhan kurniakan semasa awal usia aku. Lama-kelamaan, kekuatan kaki aku, terutamanya di bahagian lutut semakin melemah, lebih-lebih lagi apabila mula memasuki fasa sekolah menengah. Dan kini, pada umur 24 tahun, aku tidak boleh berjalan dengan normal lagi, hanya berjalan secara melutut serta perlu menggunakan kerusi roda jika hendak keluar dari rumah.
Aku dan rakan-rakan SMK La Salle, Klang semasa Majlis Restu Ilmu sebelum mengambil Sijil Pelajaran Malaysia (SPM) 2011.
Apa-apapun, bukan itu yang aku nak ceritakan dalam artikel ini. Aku sebenarnya ingin bercerita tentang bagaimana mode FIFA Pro Club telah mengembalikan segala memori aku bermain bola sepak semasa di bangku sekolah dulu dan mungkin telah ‘merealisasikan’ cita-cita aku dulu untuk menjadi pemain bola sepak profesional.
Aku pertama kali bermain mode Pro Club adalah semasa FIFA 17, yang mana musim lalu, EA Sports telah memberikan dua kali sesi ‘free trial’ game penuh dan aku bersama-sama geng-geng clan WolfPack bermain mode Pro Club. Itu kali pertama aku bermain mode ’11vs11′ secara online dalam siri FIFA, yang mana sebelum ini aku hanya pernah bermain mode Be A Pro (offline).
Liga Pro Club Di Alam Maya
Pertama kali bermain Pro Club dalam FIFA 17, aku sudah terus jatuh cinta. Dan minggu lalu, bersempena E3 2018, EA Sports memberikan pula ‘free trial’ untuk FIFA 18, dan semestinya aku dan geng-geng WolfPack tidak melepaskan peluang untuk bermain Pro Club sekali lagi. Cinta aku terhadap mode ini semakin kukuh.
Bersama geng-geng clan WolfPack semasa gathering di Shah Alam pada tahun 2015.
Bagi mereka yang tak tahu apa itu Pro Club, ia merupakan mode yang seseorang hanya mengawal seorang pemain dalam game sahaja. Berbeza dengan mode tradisional yang hanya membenarkan satu-lawan-satu di mana seorang pemain boleh mengawal mana-mana 11 pemain dalam satu-satu pasukan, Pro Club pula membenarkan maksimum 22 orang pemain dalam satu-satu game.
Ia merupakan mode yang paling dekat dengan permainan bola sepak dunia sebenar, secara tak langsung mengingatkan kembali aku kepada sesi permainan aku semasa kecil. Mengawal seorang sahaja pemain dalam satu-satu game FIFA benar-benar membuat aku rasa seperti sedang bermain bola sepak di dunia luar.
Bangkit Menyerang Di Padang Bola Elektronik

Posisi kegemaran aku adalah Attacking Midfielder. Sebab idola aku adalah Zinedine Zidane dan Steven Gerrard. Apabila bermain Pro Club, aku perlu jaga posisi aku. Aku perlu membuat larian-larian off-the-ball yang boleh membuka ruang kepada rakan. Aku perlu menjerit kepada rakan sekiranya aku kosong untuk di-pass.
Apabila dapat menjaringkan gol, ia satu nikmat yang sukar untuk digambarkan. Yelah, kita bermain dengan mengawal seorang pemain sahaja. Nak dapat bola pun susah, apatah lagi untuk jaringkan gol. Namun, aku bukanlah terlalu mengejar jaringan. Aku lebih senang untuk assist kepada rakan-rakan dan menjadi Playmaker yang disegani. Ehem.
Pro Club benar-benar menaikkan aura bola sepak sebenar yang aku rindukan sejak beberapa tahun lalu. Sebelum game bermula, semua rakan sepasukan perlu berbincang, bagaimana corak permainan yang akan kita main nanti. Setiap posisi diambil oleh pemain yang paling sesuai. Setiap percubaan akan diberikan galakan yang baik. Setiap gol akan diraikan bersama-sama. Kalau ada pemain yang buat ‘hal’, dia akan dimaki beramai-ramai. Setiap momen-momen lucu akan diketawakan bersama-sama.
Apa yang membezakan bermain bola sepak di dunia sebenar dengan bermain FIFA Pro Club adalah di dunia sebenar, saat-saat ini dilalui bersama di atas padang, sesuatu yang aku tidak boleh lagi lakukan, manakala dalam FIFA Pro Club pula, ia dikongsi bersama dalam Party Chat.

Antara PES dan FIFA Di Hatiku
Bagi pembaca-pembaca yang tidak mengenali aku, korang mungkin akan berkata, “Pro Club ini dah lama kot ada dalam FIFA, kenapa FIFA 17 baru nak main?”
Ya, aku adalah peminat setia siri Winning Eleven/Pro Evolution Soccer (PES) sejak azali. Dari zaman PS1 lagi, aku sentiasa bermain PES dan menyentuh game FIFA ini umpama ‘dosa’ kepada aku. Haha! Aku sebelum itu hanya bermain Become Legend (offline) dalam siri PES. Jadi, sebab itulah, hanya pada FIFA 17, yang diberikan sesi percubaan percuma, barulah aku mencuba Pro Club ini.
Rakan-rakan yang mengenali aku pula mungkin akan terkejut dengan artikel aku pada kali ini. Korang pasti akan berkata, “Kau bukan peminat setia siri PES ke? Dalam PES pun ada mode ’11vs11′ ni. Kenapa beriya-iya mengangkat bakul FIFA ini?”
Jangan salah faham. Kesetiaan aku kepada PES masih lagi utuh. Gameplay di atas padang (on-the-pitch gameplay) dalam PES masih lagi bertakhta di hati aku. Aku masih lagi sukakan gameplay di atas padang yang ada dalam PES kerana bagi aku, PES menyajikan gerakan dan pengalaman yang lebih smooth, realistik dan mantap berbanding FIFA.
Ya, PES juga mempunyai mode ’11vs11′ online iaitu dipanggil Team Play. Tetapi, korang perlu tahu apa yang ditampilkan dalam Team Play dalam PES dan Pro Club dalam FIFA. Dan perbezaannya sangat ketara.

FIFA Pro Club – Memikat Dalam Diam
Apa yang ingin aku puji tentang Pro Club yang ada dalam siri FIFA adalah bagaimana gameplay di luar padangnya (off-the-pitch gameplay) yang membuatkan aku dan pemain-pemain Pro Club lain sentiasa ingin kembali dan bermain lagi dan lagi mode ini. Longevity yang lebih berkesan dalam Pro Club.
Pro Club akan dimulakan dengan penciptaan karakter. Pemain perlu memilih segala ciri-ciri asas untuk menjadi pemain bola sepak seperti memilih posisi, ketinggian, berat badan, kekuatan kaki (kidal atau kanan), dan banyak lagi. Kemudian, pilih pula bentuk penampilan — nak rambut macam mana, pakai but apa, nak pakai sarung tangan ataupun tidak dan macam-macam lagi.
Seterusnya, pemain Pro Club akan membentuk/menyertai kelab-kelab yang boleh diberikan nama. Maka, pemain dan rakan-rakan sepasukan akan berkumpul untuk naikkan kelab itu ke Division-Division seterusnya. Ada format liga, ada format piala dan ada juga custom match yang boleh adakan perlawanan persahabatan antara kelab-kelab lain.
Karakter yang telah dicipta akan meningkat naik statistiknya sedikit demi sedikit, bergantung kepada prestasi karakter tersebut dalam setiap perlawanan. Kemudian, ada pula skill rating yang perlu diisi pemain. Skill rating ini menggunakan skill tree seakan-akan elemen dalam game RPG. Pemain ada pilihan sama ada ingin kuatkan karakter tersebut di bahagian mana. Nak kuatkan Shooting? Finishing? Tackling? Passing? Physical Strength? Pilihlah ikut cara bermain masing-masing.

Peluang PES Untuk Merealisasikan Impian Aku Pula
Mode Team Play dalam PES agak berlainan daripada Pro Club dalam FIFA. Ya, Team Play adalah mode 11vs11 online juga, yang mana kita akan turut mengawal seorang pemain sahaja. Tetapi mode ini hanya one-off exhibition sahaja. Ia hanya memberikan pemain untuk memilih kelab dari dunia sebenar, kemudian menggunakan sahaja pemain sedia ada dalam kelab itu.
Maksudnya, sebagai contoh, pasukan A pilih Barcelona dan pasukan B memilih Liverpool. Pemain-pemain dalam pasukan A boleh pilih pemain-pemain seperti Messi, Coutinho dan lain-lain, dan pasukan B boleh pilih pemain seperti Salah, Mane dan lain-lain. Satu perlawanan tamat, ia habis begitu sajalah. Tiada sistem matchmaking, tiada rekaan karakter, tiada kelab sendiri untuk dibentuk/disertai, tiada sistem ranking.
Inilah yang membuatkan Team Play dalam PES sangat hambar. Tiada sense of belonging kepada pemain kerana tiada penciptaan karakter sendiri, serta tiada perasaan sayang kepada kelab kerana ia hanya one-off game yang menggunakan kelab-kelab sedia ada dari dunia sebenar.
Sebab itulah aku ingin utarakan satu pendapat yang mungkin tidak berapa popular ini.
Konami harus membangunkan versi Pro Club mereka sendiri dengan segera. PES harus ‘meniru’ FIFA dalam kes ini kerana aku secara peribadinya berpendapat, sekiranya PES mempunyai mode yang sekurang-kurangnya sama baik seperti Pro Club, jika tidak lebih baik, PES akan menyajikan sebuah mode yang lebih mantap daripada siri FIFA.
Cuba korang bayangkan, siri PES kini mempunyai sebuah fungsi yang membenarkan kita memasukkan patch ke dalam game. Kita boleh mewujudkan logo dan jersi kita sendiri dengan kelab yang kita bentuk sendiri. Fungsi ini telahpun digunakan dalam myClub, mode pesaing kepada FIFA Ultimate Team.
Bayangkan kita boleh membentuk sebuah pasukan dengan nama, logo dan jersi sendiri dalam PES, pastinya pasukan-pasukan ini akan menjadi lebih unik dan lebih bersifat personalized berbanding pasukan-pasukan dalam FIFA Pro Club yang mana hanya menggunakan logo dan jersi dari pasukan sebenar sedia ada.

Cita-Cita Bolasepakku Tidak Lagi Terkubur
Aku benar-benar berharap agar Konami membawakan mode ’11vs11 online’ yang lebih mantap dalam PES 2019. Dengan gameplay di atas padang yang menjadi pujaan aku, kemudian ditambah pula dengan ciri-ciri seperti dalam FIFA Pro Club, pasti aku akan tidak berganjak daripada mode ini. Namun, daripada apa yang mereka promosikan setakat ini untuk PES 2019, nampaknya aku perlu menunggu lebih lama lagi untuk menjadi ‘pemain bola sepak profesional’ dalam PES.
Kemungkinan besar, buat pertama kalinya, tahun ini aku akan membeli kedua-dua game bola sepak ini — membeli PES 2019 untuk mengekalkan kesetiaan aku kepada gameplay di atas padangnya yang mantap, serta membeli FIFA 19 untuk meneruskan merealisasikan cita-cita aku sejak kecil dalam mode Pro Club.


Jom Tengok Gambar Terbaru Maskot Kojima Productions

Selepas berteka-teki sekian lama mengenai Ludens, nampaknya Kojima-san masih ingin meneruskan permainan beliau bersama peminat! Jahat lah Kojima-san!

Malam tadi, Kojima Productions telah menghantar gambar terbaru maskot mereka, Ludens kepada GameSpot! Gambar tersebut mengandungi ayat ‘I’ll Keep Coming’ dan menunjukkan sedikit wajah di sebalik topeng tengkorak Ludens!

Lebih bikin panas, apabila ditanya berkenaan gambar baru ini, Kojima Productions hanya menjawab, “You can freely imagine whatever you see.” “Korang bebas mengimaginasikan apa-apa yang korang lihat.” Jahat Kojima, jahat.
Ludens telah dihebahkan sejak Mei lepas, dan menurut Producer Kenichiro Imaizumi, “Ini bukanlah screenshot daripada game yang sedang dibangunkan oleh KojiPro.” Biar betol, takkan hanya sekadar maskot? Mesti digunapakai dalam game nanti kan?
Kojima Productions sedang membikin game platform PS4 dan PC, beliau berhasrat untuk menyiapkannya secepat mungkin!


Playstation 4 Remote Play: Kini Di PC!

Ia dibangunkan oleh seorang developer bernama Twisted dan ia nampak menarik! Jom tengok!

Melalui video yang dikeluarkan oleh Twisted, Remote Play yang dibangunkan oleh beliau dapat berfungsi dengan lancar. Tidak dapat dinafikan projek ini bakal mendapat kontroversi dikalangan peminat dan juga Sony sendiri.
Twisted telah memulakan projek Remote Play di PC ini sejak setahun lepas secara sambilan. Beliau berharap dapat meneruskan projek ini secara sepenuh masa kelak. Dengan itu, beliau akan melancarkan produk ini dalam pasaran dan bakal dijual pada harga bermula dengan USD 10.


Sony Takkan Pasarkan Call of Duty: Modern Warfare Di PlayStation Store Rusia

Sony telah memutuskan untuk tidak memasarkan game shooter yang dinantikan ramai pada tahun ini, Call of Duty: Modern Warfare di Rusia secara digital.
Berita ini dilaporkan oleh akaun Twitter rasmi Call of Duty Russia. Menurut Eurogamer, Activision telah mengesahkan bahawa Sony telah memutuskan untuk tidak memasarkan Call of Duty: Modern Warfare di PlayStation Store Rusia. Walau bagaimanapun, mereka turut mengesahkan yang game ini tetap akan dilancarkan di Rusia secara digital ke platform PC dan Xbox One seperti yang dirancangkan.
https://twitter.com/CallofDutyRU/status/1186628118821384192?s=20
Francais Call of Duty sememangnya cukup terkenal dengan menampilkan watak antagonis yang berasal dari Rusia. Maka, mungkin tidak terkejutlah mengapa ia tidak dipasarkan di negara tersebut.
Namun, keputusan Sony ini agak membingungkan. Kenapa sekarang? Setelah mengeluarkan sekian banyak siri Call of Duty di Rusia tanpa sebarang masalah. Malah, lebih menjadi teka-teki, sekiranya mendapat desakan dari kerajaan Rusia, mengapa ia masih akan dilancarkan ke platform PC dan Xbox One? Mengapa hanya Sony yang membuat keputusan ini?
Ketika artikel ini ditulis, Sony masih belum mengeluarkan sebarang kenyataan tentang keputusan untuk tidak memasarkan Call of Duty: Modern Warfare di PlayStation Store Rusia.
Call of Duty: Modern Warfare akan dilancarkan ke seluruh dunia pada 25 Oktober untuk PC, PS4 dan Xbox One.


Project: The Perceiver: Satu Lagi Game AAA Aksi Open-World Berdasarkan Sejarah China Diumumkan

Studio-studio dari China sememangnya semakin rancak membangunkan game-game bertaraf AAA berdasarkan sejarah dan mitos negara mereka.
Selepas Black Myth: Wukong dan Where Winds Meet, satu lagi game baru sahaja diumumkan iaitu Project: The Perceiver.
Dibangunkan oleh 17ZHE Studio yang berada di bawah Papergames, Project: The Perceiver digambarkan sebagai sebuah game aksi open-world. Daripada trailer yang memaparkan sinematik dan gameplay ini, kita dapat saksikan yang game ini memiliki aura seperti Ghost of Tsushima dan Sekiro.

Tiada tarikh pelancaran didedahkan buat masa ini. Project: The Perceiver akan dilancarkan untuk multi-platform, namun buat masa ini ia hanya diumumkan untuk PS5 dan PS4.


Microsoft Mahu Xbox Menjadi Seperti Netflix Versi Gaming

Banyak syarikat video game telah mula untuk meningkatkan fungsi platform masing-masing untuk bersedia menghadapi masa hadapan yang lebih mencabar dan Microsoft ialah salah satu daripadanya.

Dalam satu sidang media di ibu pejabat Microsoft, CEO Satya Nadella telah menyatakan perancangan teknologi mereka untuk masa hadapan. Beliau menyatakan bahawa syarikat itu mahu menjadi seperti “Netflix versi gaming” melalui projek baru iaitu Project xCloud yang mana akan membenarkan pengguna melakukan penstriman dengan game-game di mana-mana peranti. Khabar angin juga ada muncul sebelum ini, mengatakan Microsoft mahu melancarkan konsol Xbox memfokuskan kepada penstriman.

Menurut Nadella, pengguna akan boleh mengakses games melalui mana-mana peranti, dari komputer riba ke telefon pintar. Ini akan menghapuskan keperluan untuk television dan konsol game, yang mana tidak ramai yang ada.
Rancangan ini tidak mengejutkan bagi ramai peminat kerana Microsoft sudah pun mempunyai perkhidmatan seperti Netflix iaitu Xbox Game Pass yang mana membenarkan pengguna untuk bermain game-game dengan kadar bayaran bulanan. Walaupun ianya bukanlah perkhidmatan penstriman, namun ia telah membuktikan keberkesanannya kepada peminat. Dengan versi penstriman, pasti ia akan menjadi batu loncatan untuk Microsoft.
Microsoft bukanlah satu-satunya syarikat yang ingin melancarkan perkhidmatan penstriman. Amazon dan Google juga mengumumkan rancangan untuk mencipta perkhidmatan penstriman mereka sendiri. Ia sememangnya akan memberikan saingan kepada Project xCloud dari Microsoft.


World War Z Antara 3 Game Percuma Di Epic Games Store Pada Minggu Ini

Senarai game percuma yang cemerlang diteruskan lagi di Epic Games Store pada minggu ini.
Bermula sekarang hingga 2 April ini, Epic Games Store akan memberikan tiga buah game percuma. Pastinya game yang menjadi perhatian adalah World War Z, game yang dibangunkan oleh Saber Interactive berdasarkan buku yang ditulis oleh Max Brooks dan filem adaptasinya pada tahun 2013.
Dua game lain yang turut diberi percuma pada minggu ini ialah Figment dan Tormentor x Punisher.
Korang boleh dapatkan game-game ini di Epic Games Store. Ia akan menjadi milik korang buat selamanya, dengan syarat ia dimasukkan ke dalam akaun dalam tempoh yang dinyatakan di atas.

Semoga terus kekal tenang dan gaming dalam Perintah Kawalan Pergerakan!


EA Beri Respon, Nafi Salahkan Halo Infinite Atas Kegagalan Battlefield 2042

EA telah mengeluarkan kenyataan respon terhadap laporan mengenai Battlefield 2042 baru-baru ini.
Dalam satu kenyataan yang diberikan kepada PC Gamer, EA menegaskan yang mereka tidak menyalahkan sebarang faktor luaran, sekaligus menafikan laporan beberapa hari lalu yang mengatakan pihak atasan EA menyalahkan pelancaran Halo Infinite atas kegagalan Battlefield 2042.
“Cerita-cerita ini tidak menggambarkan secara tepat perbincangan itu dan konteksnya, yang mana ia sebenarnya satu perbualan dalaman yang terperinci dan sangat merendah diri tentang pelancaran Battlefield baru-baru ini,” kata Naib Presiden Komunikasi EA, John Reseburg. “Ia sebenarnya mengenai pengajaran penting dan tindakan-tindakan yang kami sedang ambil, bukan menyalahkan faktor-faktor luaran.”
Beberapa hari lalu, Ketua Pegawai Studio EA, Laura Miele dilaporkan telah menyatakan, dalam satu mesyuarat dalaman, yang pelancaran game percuma dari Xbox, Halo Infinite beberapa hari sebelum pelancaran Battlefield 2042 telah memberi kesan kepada game shooter mereka itu.
Selain itu, beliau turut menyebutkan bagaimana cara kerja studio yang berubah disebabkan pandemik COVID-19 turut memberikan kesan buruk kepada pembangunan game itu.


J.K. Rowling Tidak Terlibat Secara Langsung Dengan Pembikinan Hogwarts Legacy

Salah satu game yang didedahkan semasa acara khas PS5 pada Khamis lalu yang meniti di bibir para peminat ialah Hogwarts Legacy — sebuah game RPG baharu berlatarbelakangkan universe Harry Potter, atau lebih dikenali sebagai Wizarding World.
Warner Bros., penerbit game ini, telah mengesahkan bahawa pencipta dan penulis asal siri Harry Potter, J.K. Rowling tidak akan terlibat secara langsung dalam pembangunan Hogwarts Legacy.
“J.K. Rowling tidak terlibat secara langsung dalam penciptaan game ini, walau bagaimanapun, isi penulisan beliau yang mengagumkan itu adalah asas kepada semua projek Wizarding World,” kata Warner Bros. dalam FAQ tentang Hogwarts Legacy. “Ini bukanlah kisah baharu daripada J.K. Rowling.”
Penulis tersohor itu pada tahun ini telah menjadi perbualan hangat apabila banyak memberikan komen negatif di Twitter kepada golongan penyokong LGBT, sehingga membuatkan ramai pendokong LGBT mula memboikot karya-karya beliau. Kenyataan Warner Bros. ini mungkin salah satu strategi mereka untuk meredakan peminat yang dibimbangi akan turut memboikot game ini.
Walau bagaimanapun, menurut Polygon, Rowling sudah tentunya akan mendapat keuntungan daripada hasil jualan game ini memandangkan beliau masih lagi menerima royalti daripada setiap projek Wizarding World yang dihasilkan.
Hogwarts Legacy akan dilancarkan pada tahun 2021 untuk PC, PS5, PS4, Xbox One, dan Xbox Series X/Series S


Kandungan Percuma Terakhir Play At Home – Item Dalam Rocket League, Call of Duty: Warzone, Banyak Lagi

Sony menutup kempen Play At Home 2021 dengan memberikan lebih banyak kandungan percuma kepada semua pemain PlayStation.
Bermula 18 Mei 2021, 11 pagi hingga 7 Jun, 2:59 petang (waktu Malaysia), para pemain PS4 dan PS5 boleh mendapatkan kandungan-kandungan dalam game seperti berikut:
Rocket League: PlayStation Plus Pack – mengandungi empat item pengubahsuaian unik termasuk Blue Notch Wheels, Blue Smoke Boost, Blue Rocks Trail, dan the Trimpact BL Player Banner.
Brawlhalla: Brawlhalla: Play at Home Pack – mengandungi Rayman Legend Unlock, Sir Rayelot Skin dengan Axe dan Gauntlet Weapon Skins, Shrug Emote dan Grimm Sidekick.
Destruction AllStars: 1,100 Destruction Points.
MLB The Show 21: 10 The Show Packs.
NBA 2K21: Play at Home Pack – mengandungi MyTEAM Series 2 Amethyst Damian Lillard, 5,000 MyTEAM Points dan banyak lagi.
Rogue Company: Play at Home Pack – mengandungi Kyoto Undercover Ronin Outfit dan 200 Rogue Bucks.
World of Tanks/World of Warships: Dua kali Courage Pack For World of Tanks: Modern Armor, bundle ini mengandungi lima x1.5 Silver Boosters, lima x2 XP Boosters, 7 hari Premium Account dan banyak lagi. Untuk World of Warships: Legends, bundle ini mengandungi Tier III battleship Arkansas, 7 hari Premium Account dan 5x Rare Boosters untuk kesemua lima jenis.
Warframe: Starter Bundle – mengandungi 100 Platinum, 100,000 Credits, 7 hari Affinity Booster, Essential Base Damage Mod Bundle dan banyak lagi.
Kemudian bermula 21 Mei 2021, 1 pagi hingga 7 Jun, 2:59 petang, para pemain boleh dapatkan lima token 60-minit Double XP dalam Call of Duty: Warzone. Dapatkannya di bahagian Message of The Day.
Dalam kempen yang sama, Sony telah memberikan Horizon Zero Dawn Complete Edition secara percuma kepada semua pemain PlayStation. Bagi yang belum, korang masih ada masa sehingga 15 Mei, 11 pagi untuk masukkannya ke dalam Library dan ia akan menjadi milik korang buat selamanya.
Sama-sama kita duduk rumah dalam suasana yang amat menyukarkan ini dan jom gaming!


Gran Turismo Sport: Gameplay Terbaru Paparkan Trek Rally Dan Banyak Lagi!

Gameplay yang pastinya membuatkan para pelumba semua semakin tidak sabar untuk memainkan game simulasi perlumbaan ini!

Di Gamescom yang diadakan di Cologne, Jerman tempoh hari, Sony telah membawa demo terbaru untuk Gran Turismo Sport. Antara perkara yang mereka sediakan adalah trek rally terbaru, iaitu Fisherman’s Ranch.
Trek tersebut adalah antara dua trek yang anda boleh saksikan di bawah. Satu lagi trek adalah trek klasik dan kegemaran ramai, tidak lain dan tidak bukan, Nürburgring Nodschleife.
Walau bagaimanapun, Sony tidak membenarkan para pemain untuk merekod gameplay terus dari PS4, maka beberapa pemain telah merakam off-screen dari telefon bimbit mereka.
Jom layan rakaman oleh DualShockers ini:

Gran Turismo Sport akan dilancarkan pada 15 November, eksklusif di PlayStation 4.
JomBaca: Gran Turismo Sport: Jom Tonton Trailer E3 Terbaru Yang Mengusik Jiwa Ini


Kerjasama EA Dan LaLiga Dalam Game FIFA Dilanjutkan Lagi 10 Tahun

Peminat LaLiga dan pemain tegar siri game FIFA? Ada berita gembira untuk korang.
EA telah melanjutkan lagi selama 10 tahun perjanjian kerjasama dengan divisyen bola sepak tertinggi Sepangol, iaitu LaLiga. Bermakna, game-game FIFA dalam masa sedekad akan datang akan dipenuhi dengan kandungan-kandungan rasmi jenama LaLiga — satu liga yang didominasi oleh kelab Barcelona dan Real Madrid.
Menurut Eurogamer, antara kandungan yang akan ditampilkan nanti ialah kehadiran pemain-pemain LaLiga dalam FIFA Ultimate Team, seperti Team of the Week (TOTW), Player of the Month (POTM) dan Team of the Year (TOTY).
Di samping pengumuman lanjutan kerjasama ini, EA turut mendedahkan yang FIFA 20 merupakan game yang paling banyak dimainkan sepanjang sejarah francais itu. Pemain unik juga meningkat sebanyak 10 peratus pada setiap tahun.


Destiny 2: New Light, Penghijrahan Cross-Save, Bungie Memberi DLC Tahun Pertama Percuma Kepada Semua

Selepas Bungie merdeka dari genggaman Activision, Bungie membawa Destiny 2 ke arah di mana kesemua tidak sangka dengan konsep free-to-play serta cross-save di empat buah platform berbeza.

Pada aslanya, hanya Xbox One, PC dan Google Stadia diumumkan sah menyokong fungsi cross-save. Selepas 30 minit di dalam persidangan ViDoc – Out of the Shadows, Sony turut metumpang gembira dengan mengumumkan di Twitter mereka yang PS4 juga akan berkongsi cross-save!
Community Manager, Deej dan penerbit Destiny 2, Mark mengumumkan cross-save di semua platform, termasuk Sony.
Cross-save akan memberi pemain bermain di sebuah platform, save dan bermain di platform lain jika dingini. Mana-mana platform pun dimainkan, ia akan menyambung progression yang dicapai sebelum itu. Namun, ia bukanlah cross-play di mana pemain dari 4 platform ini boleh bermain sekali bersama-sama.
Pengumuman awal tentang cross-save di PC, Xbox One dan Stadia.
Dengan ini, exclusivity di PS4 dihapuskan dan semua mendapat kasih sayang yang rata! #KehidupanManisBerkongsiBermadu4Platform
Bungie turut membawa Destiny 2 (D2) Shadowkeep ke client baru untuk platform PC dari Battle.net ke Steam dan sudahpun berada di Steam store sekarang.

D2: Shadowkeep merupakan major expansion ke-2 D2 dan merupakan tahun ke-5 francais video game Destiny.
D2: New Light adalah percuma untuk pemain baru bermula dari level 30 di power level 750, merangkumi content tahun pertama iaitu dari base game D2, DLC Osiris dan Warmind sahaja. Ini membolehkan pemain baru terus merasa kenikmatan endgame di dalam D2 tanpa grinding dari awal. Bayangkan selepas download terus dapat main antara 3 raid yang sudah siap menunggu.

Expansion Shadowkeep harus dibeli asing secara ala carte pada USD35 tanpa perlu membeli expansion sebelumnya seperti Forsaken. Namun, pemain boleh melawat planet-planet expansion Forsaken dan Shadowkeep tanpa membeli tetapi tidak boleh memulakan sebarang aktiviti.
Tiada lagi paksaaan untuk membeli expansion sebelumnya untuk memainkan DLC yang terbaru hanya untuk memainkan expansion yang dingini seperti dahulu.


Sekuel God of War Ditunda Ke 2022, Disahkan Untuk PS4, PS5

Santa Monica Studio telah mengesahkan bahawa waktu pelancaran sekuel kepada God of War (2018) yang asalnya dijadualkan pada tahun ini telah ditunda.
Kini, sekuel yang masih belum ada judul rasmi itu akan dilancarkan pada tahun 2022.
Berita ini diumumkan oleh studio itu dalam satu kenyataan di Twitter. Mereka menegaskan yang penangguhan ini adalah bagi menghasilkan kualti tertinggi untuk game tersebut, dalam masa sama menjaga kebajikan dan keselamatan para pekerja mereka.

pic.twitter.com/LLXnEof2Lg— Santa Monica Studio Is Hiring (@SonySantaMonica) June 2, 2021

Kemudian, dalam satu temubual yang diterbitkan di PlayStation Blog, Pengarah Kanan, Komunikasi Kandungan Sony Interactive Entertainment, Sid Shuman, telah mendedahkan yang sekuel God of War itu akan turut dilancarkan di kedua-dua konsol generasi lama dan baharu — iaitu PS4 dan PS5.


Rocket League: Selepas Hoki Ais, Kini Bola Keranjang Pula?

Selepas melakukan kejutan dengan membawakan tema hoki ais, kini Psyonix akan membawakan tema bola keranjang pula?

Pihak Psyonix telah mengusik para peminat di laman Facebook mereka dengan memuat naik sekeping gambar yang kelihatan seperti tema bola keranjang pula akan ditampilkan Rocket League.
Dalam post tersebut, mereka mengatakan “March Madness” akan muncul tidak lama lagi, jadi, mereka menyatakan ini adalah masa yang sesuai untuk memberikan gambaran awal mengenai game mode baru yang mereka sedang usahakan – Rocket League Hoops!

Sebelum ini, Rocket League telah mengeluarkan DLC bertemakan hoki ais pada akhir tahun lalu, bersempena dengan musim sejuk.
JomBaca: Rocket League: Pemain di Xbox One Kini Mencecah 1 Juta!


TMJ Kini Penasihat Diraja Persatuan Esukan Malaysia (ESM)

DYAM Tunku Ismail Ibni Sultan Ibrahim, Tunku Mahkota Johor (TMJ) kini merupakan Penasihat Diraja untuk Persatuan Esukan Malaysia (Esports Malaysia – ESM).
Dalam satu post yang dinaikkan di laman Facebook rasmi baginda, Tunku Ismail menerima mengadap Jufitri Joha dan Muhammad Fadzli Hasan, Presiden dan Timbalan Presiden Majlis Belia Malaysia serta Sallehen Mohamad, Presiden Majlis Belia Negeri Johor di Johor Bahru, Johor semalam.
Turut menyertai pertemuan tersebut ialah perwakilan dari ESM yang diketuai oleh Setiausaha ESM, Hisham Darus. Dalam pertemuan ini, Tunku Ismail berkenan menerima perlantikan selaku Penasihat Diraja untuk ESM.
Dalam kenyataan yang dikeluarkan oleh ESM pula, mereka mendedahkan bahawa baginda akan menasihati dan memberikan buah fikiran yang akan mengangkat industri esports di Malaysia ke peringkat yang lebih tinggi di masa akan datang. ESM turut berharap penggiat esports tanah air akan terus memberikan sokongan kepada persatuan ini agar penstrukturan, penyelarasan dan pembangunan sukan elektronik ini dapat digerakkan ke peringkat akar umbi.
Pelantikan ini semestinya satu lembaran baru dalam industri esports tempatan, memandangkan ini merupakan kali pertama mana-mana keluarga diraja terlibat secara langsung dalam bidang ini. Pastinya idea-idea bernas baginda ditagih bagi membantu memajukan lagi arena yang cukup berpotensi besar ini.


Twitch Prime Umum Servis Game Bulanan Percuma, Seumpama PS Plus, Xbox Live Gold

Twitch telah mengumumkan bahawa ahli-ahli Twitch Prime sekarang akan menerima game percuma setiap bulan sebagai sebahagian daripada langganan mereka, bermula hari Khamis, 15 Mac.
Game percuma sudah mula boleh didapati untuk pelanggan Twitch Prime. Ahli-ahli Twitch Prime boleh memuat-turun Devil May Cry HD secara percuma. Walau bagaimanapun, nampaknya ia seperti pilihan game PC percuma secara bulanan sekarang akan membenarkan ia dimasukkan ke dalam pakej keahlian Prime, di bawah tajuk Free Games dalam Prime.

Pada bulan ini, pelanggan akan menerima Superhot, Oxenfree, Shadow Tactics, Mr. Shifty dan Candlekeep: Tomb of Annihilation. Pada bulan April, Prime akan membawakan himpunan game Telltale seperti Borderlands, SteamWorld Dig 2, Tokyo 42, Kingsway dan Dubwars.
Melainkan jika Free Games dengan Prime menyimpang dari kaedah penghantaran Twitch seperti biasa, korang perlu memuat turun Twitch Desktop App untuk mengakses game bulanan.
Servis terbaru ini bolehlah dikatakan sebagai pesaing kepada langganan PlayStation Plus dan Xbox Live Gold, yang ada kini di dua konsol itu.


Expansion Bagi The Division Diumumkan Bakal Tiba Di Penghujung Tahun.

Alami cabaran meredah bandar dalam ribut salji.

Expension ke-2 bagi The Division diberi nama Survival dan pemain akan berhadapan dengan cabaran extreme dalam ribut salji. Ia digembar-gemburkan sebagai cabaran yang lebih hebat kepada pemain-pemain veteran The Division.
Bagi mereka yang bermain di PC, The Division: Survival sudah boleh dicuba melalui sesi Public Test namun begitu Ubisoft masih belum mengumumkan tarikh bila ia akan diterbitkan untuk kesemua platform.
The Division sudah berada dipasaran pada 8 Mac 2016 untuk PC, PS4 dan Xbox One.


Razer Dedahkan Pelitup Muka N95 Pintar Dengan Lampu RGB, Mikrofon, Amplifier

Syarikat barangan gaming premium tersohor, Razer telah mendedahkan sebuah projek baharu mereka, digelar Project Hazel — dikatakan sebagai pelitup muka paling pintar dan paling mesra sosial.
Razer mengatakan bahawa pelitup muka N95 (perlindungan pernafasan gred perubatan) ini menggunakan ventilator aktif dan Smart Pods yang mudah dipasang-tanggal dan dapat dicas semula yang mengawal aliran udara untuk pernafasan yang optima.
Project Hazel juga membawakan rekaan lutsinar yang boleh menampakkan senyuman atau gelak ketawa di sebalik pelitup muka tersebut.
Kemudian, ia turut hadir dengan mikrofin dan amplifier terbina, sekaligus meningkatkan komunikasi pemakai yang kadang-kala terjejas percakapannya apabila menggunakan pelitup muka.
Lampu RGB pula akan menyala secara automatik apabila ia berada dalam persekitaran gelap.
Razer turut memperlihatkan kotak untuk menyimpan pelitup muka ini yang mempunyai dua fungsi utama. Pertama, kotak ini digunakan untuk mengecas pelitup muka ini, keduanya, digunakan untuk sanitasi daripada bakteria dan virus menggunakan cahaya UV yang terbina di dalam kotak itu.

Walau bagaimanapun, di sebalik bermacam teknologi yang didedahkan ini, Project Hazel masih lagi sebuah rekaan konsep. Ia masih belum bersedia untuk dipasarkan.
Dalam keadaan seluruh dunia kini sedang rancak memberikan vaksin, adakah Project Hazel ini akan benar-benar menjadi kenyataan dan pratikal untuk digunakan, atau hanya akan tinggal sebagai sebuah rekaan konsep sahaja?


Bandai Namco Umumkan Akan Membuka Sesi Beta Untuk Semua Bagi Gundam Versus

Turut diumumkan bersama, pre-order DLC.

Bandai Namco telah mengumumkan bahawa akan membuka sesi beta bagi Gundam Versus tetapi tidak memberikan sebarang tarikh buat masa ini. Disamping itu, mereka turut berkongsi info mengenai DLC bagi mereka yang melakukan pre-order.
DLC ini akan mengandungi 3 mobile suit dari siri Gundam iaitu Gundam Barbatos Lupus, Gundam Virtue, dan Hot Scramble Gundam.
Saksikan gameplay selama 14 minit yang memapakarkan aksi dari 94 jenis Gundam.
Gundam Versus akan diterbitkan eksklusif untuk PlayStation 4 pada 29 September 2017.


Capcom Umumkan Penerbitan Mega Man Legacy Collection 2

Bakal tiba pada awal Ogos nanti.

Seperti keluaran Mega Man Legacy Collection yang asal, terbitan kedua ini akan menyatukan beberapa siri Mega Man kepada satu pek dan mengandungi Mega Man 7, 8, 9 dan Mega Man 10.
Antara ciri yang disertakan bersama Mega Man Legacy Collection 2 adalah Museum Mode yang memberikan pemain untuk melihat seni-seni yang diguna untuk membangunkan siri Mega Man. Disamping itu, pemain juga boleh melakukan pelbagai fungsi seperti save states serta leaderboard.
Mega Man Legacy Collection 2 akan diterbitkan pada 8 Ogos untuk PC, PS4 dan Xbox One.


TikTok Dilaporkan Ingin Masuk Ke Dalam Gaming, Boleh Main Game Terus Dalam Aplikasi

TikTok dilaporkan sedang merancang untuk masuk ke dalam gelanggang gaming secara besar-besaran.
Antara langkah awal yang sedang mereka lakukan, TikTok dikatakan sedang melakukan percubaan di Vietnam untuk bermain game terus dari dalam aplikasi popular tersebut.
Laporan ini hadir daripada Reuters yang mengatakan mereka menerima berita ini daripada empat sumber yang rapat dengan perkembangan ini.
Menampilkan game dalam aplikasi tersebut dikhabarkan akan melonjakkan pendapatan pengiklanan serta jumlah masa yang diluangkan pengguna dalam aplikasi yang mempunyai lebih daripada 1 bilion pengguna aktif bulanan itu.
Sumber mengatakan TikTok telah mencuba membawa game-game HTML5, satu bentuk mini-game yang biasa, dan sedang bekerjasama dengan beberapa studio pembangun pihak ketiga seperti Zynga.
Walaupun pada ketika ini TikTok memulakan percubaan dengan minigame-minigame yang ringkas, namun cita-cita gaming mereka dikatakan melangkaui lebih daripada itu, menurut sumber.


FIFA 16 Youth Championship: Menang Sehingga RM1000 Di Hari Belia Negara!

Ahad ini, cuba korang main FIFA 16 dan menangi hadiah wang tunai RM1000 sempena Hari Belia Negara!

Pertandingan FIFA 16 Youth Championship yang dianjurkan oleh studio gaming tempatan, GamesBond ini akan diadakan selaras dengan tema Hari Belia Negara 2016, ‘The Future Is Now’ / ‘Masa Depan Sudah Tiba’.

Pertandingan ini dilihat sebagai satu langkah di dalam pembangunan belia negara yang berminat menceburkan diri di dalam aktiviti e-sports. Bila dan di mana pertandingan ini akan diadakan?
Tarikh: Ahad, 15 Mei 2016
Masa: 9 pagi – 8 malam
Tempat: GamesBond, Kota Damansara

Pelbagai hadiah menarik telah disediakan bagi para pemenang! Jangan kata kitorang tak bagitau pulak!
Johan: RM1000
Naib Johan: RM500
Tempat Ke-3: RM250
Tempat Ke-4 – ke-8: RM50

Acara yang mendapat sokongan daripada Kementerian Belia dan Sukan, eSports Malaysia, Fallout Gaming dan Plan Write Mockers ini juga menawarkan sijil penyertaan Hari Belia Negara peringkat kebangsaan dari Kementerian Belia Dan Sukan! Memang sesuai lah untuk adik-adik yang masih bersekolah dan mengumpul sijil-sijil sokongan aktiviti ko-kurikulum!

Hanya ada 128 slot penyertaan yang dibuka, jadi baik korang cepat-cepat mendaftar sebelum 12 Mei! Hanya bayar yuran penyertaan sebanyak RM25 ke GamesBond – mana tahu, korang boleh raikan Hari Belia Negara 2016 ini dengan RM1000!
Untuk maklumat lanjut ataupun untuk mendaftar penyertaan, hubungi Saudara Fazli di Facebook GamesBond.
Selamat maju jaya geng!


Battlefield 1: Map Lupkow Pass Dalam In the Name of the Tsar Akan Dilancarkan Sebulan Awal, Saksikan Gameplay Pertamanya

Satu map daripada DLC akan datang Battlefield 1 bakal dilancarkan sebulan lebih awal!

DLC Battlefield 1 akan datang, In the Name of the Tsar bakal dilancarkan pada bulan September ini. Walau bagaimanapun, salah satu map daripada DLC ini, iaitu Lupkow Pass telah diumumkan akan dikeluarkan sebulan lebih awal, iaitu sekitar bulan Ogos ini.
Korang boleh saksikan video gameplay pertamanya yang telah dimuatnaik oleh Westie di bawah:

Lupkow Pass merupakan map bersalji yang menyajikan pertempuran di bahagian-bahagian yang berkedudukan tinggi. Ia dikatakan akan memfokuskan pertarungan antara infantri dan udara, dan tiada sebarang kenderaan darat selain hanya kereta api berperisai – yang mana ia akan spawn pada pertengahan game.
Tiga map lain yang bakal dilancarkan dalam DLC ini kelak adalah Albion, Galicia dan Brusilov Keep.
Sekali lagi, DLC In the Name of the Tsar akan dilancarkan dalam Battlefield 1 pada bulan September ini, manakala map Lupkow Pass ini sahaja akan dikeluarkan sebulan lebih awal, iaitu sekitar bulan Ogos ini.
JomBaca: Battlefield 1: Saksikan 30 Minit Gameplay Nivelle Nights, Map Malam Yang Akan Dikeluarkan Pada Bulan Ini


E3 2016: Semua Trailer Dan Pengumuman Dari Day 1 – EA Play, Bethesda dan Kadokawa Games!

Hari ini bermula seawal 3 pagi tadi dengan trailer-trailer pengumuman dan press conference di Electronic Entertainment Expo (E3). Dapatkan info lanjut berkenaan E3 bersama JomGaming!

Studio Telltale sedang membikin siri game Batman dalam acuan mereka! Kitorang berminat untuk melihat versi Bat-verse mereka dan character design Batman, Two-Face, Alfred, Commisioner Gondon, Catwoman dan banyak lagi!

EA mengumumkan video trailer The Journey – memaparkan Story Mode yang bakal ada di dalam FIFA 17 nanti! Mode terbaru ini meletakkan korang sebagai Alex Hunter, seorang pemain baru berbakat di dalam Premier League. Kelab mana yang akan dimainkan oleh beliau adalah terpulang kepada korang – tetapi story mode ini seperti menjanjikan sebuah kisah penuh cita-cita, permainan politik dan semestinya bolasepak.

EA kemudiannya mengumumkan gameplay trailer terbaru untuk FIFA 17. Trailer tersebut telah memperkenalkan 4 elemen transformasi yang bakal dibawakan ke dalamnya – iaitu Physical Play Overhaul, Active Intelligence System, New Attacking Techniques dan Set Piece Rewrite.

Kemudian, trailer Single Player Titanfall 2 pula diumumkan! Melalui video ini, kita dapat lihat 6 jenis Titan yang bakal beraksi dalam Titanfall 2. Ini bermakna ia adalah 2 kali ganda bilangan Titan dari siri asal. Setiap Titan ini berbeza dari segi stats dan akan mempunyai kelebihan yang tersendiri. Ada Titan yang pandai berkung-fu!

Tak cukup dengan itu, video multiplayer Titanfall 2 pulak dipersembahkan. Selain dapat melihat Titan-titan baru – masing-masing dengan kebolehan dan kegunaan yang unik, kebolehan Pilots yang diperbaharui seperti grappling hook, map design yang kelihatan lebih luas, pilihan senjata yang lebih banyak dan sistem progression/levelling baru!

Berikutnya adalah pengumuman trailer bagi Injustice 2! Memang awesome, brutal dan menarik! Tak sabar kitorang menunggunya!

Kemudiannya berlangsung pengumuman bagi EA Originals yang bertujuan membantu studio indie di dalam memasarkan game mereka dan disudahi dengan trailer bagi game Fe dari sturio Zoink!

EA Play diteruskan dengan pengumuman bagi Mass Effect: Andromeda. Penulis kitorang tak cukup nafas menonton trailer ini. SO, kalau korang peminat tegar ME, mohon tarik nafas panjang-panjang!

Pengumuman terakhir daripada EA Play semestinya bagi game yang menggegarkan arena FPS antarabangsa – Battlefield 1!  Ia telah memaparkan suasana “medan perang” yang sebenar ketika WW1 dengan senjata, kenderaan, teknologi, letupan dan persekitaran yang memukau. Sekali lagi, DICE telah menghasilkan sebuah trailer yang sungguh mengagumkan.
Gabungan antara komuniti tegar Battlefield dan selebriti Hollywood mengumpulkan 64 pemain dalam satu livestream juga dapat dilihat SINI. Kalau nak tengok stream dari Youtubers terkenal, klik saja di SINI.

Kemudian, kitorang mendapat berita tertirisnya gameplay Dead Rising 4! Siri Dead Rising memang tak pernah ada logik kadang-kadang, tetapi gameplay-nya memang menghiburkan!

Kemudian berlangsung pula acara press conference dari Bathesda! Di dalam gimik pelancarannya, terdapat Easter egg yang misteri! Adakah Wolfenstein baru akan diumumkan dalam masa terdekat?

Pengumuman pertama daripada mereka adalah Quake Champions! Game arena FPS klasik yang diberi nafas baru!

Seterusnya Bethesda mengumumkan collectible card game mereka yang dibangunkan sekian lama – Elder Scrolls: Legends yang kini dibangunkan bagi platform iOS, Android, PC dan Mac!

Trailer kepada reboot game FPS Prey juga kemudiannya dipertontonkan! Selamat datang ke mimpi ngeri korang – di angkasa lepas!

Untuk peminat Fallout 4, Fallout Shelter Dan Skyrim, Bethesda dah menjanjikan pembaharuan dan penambahbaikan untuk korang!

Bukan itu sahaja, bagi penggemar game Elder Scrolls: Online, korang akan mendapat update terbaru yang akan membenarkan pemain untuk menjelajah dunia dengan lebih bebas – pemain tidak terbatas dengan level, quests atau alliances apabila ia datang untuk berjalan di seluruh lokasi di dalam game.

Kemudian kita dapat melihat trailer pengumuman DLC bagi Doom –  “Unto The Evil” – sebuah DLC terbaru untuk Doom Multiplayer yang bakal membangkitkan semula aksi Multiplayer dalam game ini.

Akhir sekali, kita disajikan dengan video trailer bagi Dishonored 2! Teruskan adventure korang sebagai assassin supernatural di dalam episod berikutnya francais Dishonored! Assassins Creed? Boleh lupakan aje dah! LOL
https://youtu.be/lNFtACeifcU
Dan akhir sekali, adalah press conference bagi Kadokawa Games melalui “Summer Press Conference”. Mereka telah mengumumkan game untuk pasaran Jepun:

“√Letter” (Root Letter) – PS4, PSVita – 16 Jun 2016
Blue Ocean/Gold Beach – PS Vita – 25 Ogos 2016
Demon Gaze II – PS Vita – 13 Oktober 2016
God Wars: Beyond Time – PS4, PS Vita – 2016
Project Code: Daten – PS4, PSVita – 2017

Itu sahaja kompilasi trailer dan pengumuman dari hari pertama E3. Ada yang kitorang terlepas? Komen-komen di kotak komen! Hehe!


Gamer Berusia 65 Tahun Ini Telah Habiskan Red Dead Redemption 2 Lebih 30 Kali

Secara peribadi, Red Dead Redemption 2 merupakan video game terbaik berstatus karya agung yang pernah penulis mainkan. Ia merangkumi segala aspek untuk sebuah game yang sempurna. Korang baca review penulis di sini.
Terdapat satu perkongsian di subreddit r/RDR2 ini telah menarik ramai peminat Red Dead Redemption 2. Pengguna u/ApeWatcher telah berkongsikan satu kisah yang menarik tentang bapanya.
Beliau bercerita bahawa bapanya yang berusia 65 tahun akan bermain story mode Red Dead Redemption 2 berjam-jam pada setiap hari, dan telah menghabiskan game ini lebih daripada 30 kali pada ketika ini.
Beliau turut mendedahkan yang beliau telah memujuk bapanya untuk mencuba game lain tetapi bapanya hanya mahu main Red Dead Redemption 2 berulang-ulang kali.

 My 65 year old dad. He plays Red dead 2 story mode for hours every day. He finished the story 30+ times at this point. I’ve tried getting him into other games but he only wants to play Red Dead 2. from RDR2

Red Dead Redemption 2 merupakan game yang dibangunkan Rockstar, dilancarkan pada 2018, prekuel kepada game pertama Red Dead Redemption yang dikeluarkan pada 2010. Ia mengisahkan Arthur Morgan dalam geng Van der Linde pada zaman koboi 1899 di Amerika Syarikat.


Summer Lesson Versi Inggeris Bakal Tiba April Nanti!

Masa untuk menikmati musim panas bersama Hikari Miyamoto.

Diumumkan melalui PlayStation Blog, Summer Lesson akan diterbitkan untuk pasaran Asia dalam bahasa Inggeris pada 27 April nanti melalui PlayStation Store dan juga penjual-penjual unit fizikal. Versi ini dikatakan akan didatangkan bersama-sama DLC-DLC yang telah diterbitkan untuk Summer Lesson versi pasaran Jepun.
Summer Lesson adalah sebuah game yang dibangunkan oleh Tekken Team yang diketuai oleh Katsuhiro Harada. Di dalam game ini, pemain akan mengambil tugas sebagai seorang tutor dan memberikan tuisyen persendirian untuk pelajar sekolah menengah.
Pre-order patung bersaiz sebenar bagi Hikari Miyamoto juga telah dibuka untuk pembelian peminat-peminat siri eksklusif untuk PS VR ini.


Beta Halo Wars 2 Blitz Sudah Boleh Didapati Untuk PC Dan Xbox One

Halo Wars 2 Blitz telah menggabungkan aksi real time strategy dan card game!

Beta Halo Wars 2 sudah boleh diakses melalui Xbox Store untuk PC dan Xbox One sehingga 30 Januari nanti. Saiz bagi demo ini adalah 11.96GB untuk PC manakala 10.1GB untuk Xbox One.
Halo Wars 2 menjanjikan gameplay yang unik dan menarik dimana ia menggabungkan genre real-time-strategy dan card game.

Jom layan video tutorial bagi Halo Wars 2 Blitz!

Halo Wars 2 akan diterbitkan pada 21 Februari untuk PC dan Xbox One.


BioShock: The Collection Menampakkan Upgrade Kualiti Grafik Yang Ketara!

Nampaknya, tiba masa untuk kembali ke bandar Rapture.

BioShock: The Collection akan menyertakan 3 buah game dari siri tersebut iaitu BioShock, BioShock 2 dan juga BioShock Infinite serta pelbagai add-on dan DLC. Sistem achievement atau trophy juga akan dimasukkan ke dalam koleksi BioShock ini.
BioShock

Video komentari yang menampilkan Ken Levine dan juga Shawn Robertson, selaku nama-nama besar yang telah banyak mempengaruhi siri BioShock. Dalam video temubual ini, mereka membincangkan pelbagai perkara dan antaranya idea-idea dan hala tuju yang diingini untuk siri yang berstatus cult ini.
Museum of Orphaned Concepts yang bakal membawa korang ke dalam sebuah muzium virtual seni konsep yang tidak dapat dimasukkan dalam siri ini.
Challenge Rooms – dibawa khas untuk pemain yang sukakan cabaran. Bersedia untuk hadapi pelbagai puzzle dan splicers yang tidak akan memberikan sebarang belas kasihan. Oh ya, Big Daddy juga akan datang menjenguk korang. Sudah tentu, bukan?

BioShock 2

Protector Trials merupakan DLC pertama yang dikeluarkan untuk BioShock ini akan membawa kisah Big Daddy siri ini di mana dia telah dikejutkan dari hibernasi dan cabaran yang beliau hadapi!
DLC Minerva’s Den yang mendapat sambutan positif ini sudah tentu sekali akan dimuatkan bagi BioShock 2. Ia akan membawa pemain ke satu bahagian Rapture yang baru dan akan memperkenalkan pelbagai kebolehan dan musuh-musuh baru.

BioShock Infinite

Koleksi BioShock Infinite sudah pasti akan memuatkan Burial at Sea yang terdiri daripada 2 episod. DLC ini akan membawa pemain ke Rapture dan berkisarkan kejadian yang berlangsung sebaik sebelum siri asal BioShock!
Clash in the Clouds Add-On Pack merupakan add-on yang menyerupai Challenge Room yang bakal memberikan cabaran getir untuk pemain. Lakukan yang terbaik dan lihat nama anda teratas dalam leaderboard sedunia ini!
Columbia’s Finest Pack pula akan menyertakan pelbagai item dan senjata baru untuk korang nikmati dalam pengembaraan dunia BioShock Infinite.

BioShock: The Collection bakal tiba ke PC, PlayStation 4 dan juga Xbox One pada 13 September ini.
Sumber dari 2K.


Devolver Digital Tampilkan Trailer Game ‘Ape Out’ Yang Boleh Korang Download Dan Mainkan Di Steam!

Bayangkan sebuah game di mana korang adalah seekor gorila yang mengamuk – macam Winston tengah ulti Primal Rage di dalam Overwatch!

Devolver Digital yang terkenal dengan Enter the Gungeon, Broforce, Hotline Miami, Mother Russia Bleeds, siri Serious Sam dan beberapa game lain telah menerbitkan trailer game terbaru mereka – Ape Out!

Trailer yang menampilkan seni grafik top-down minimalis seakan Hotline Miami ini meletakkan korang sebagai seekor gorila yang sedang mengamuk! Dan yang paling menarik, korang boleh memainkan trailer yang sama ini di dalam game/trailer/demo bersaiz  93.9MB dari Steam!
Syabas Devolver Digital kerana bijak menggunakan medium video dan platform Steam bagi memasarkan game Ape Out ini. Penulis secara peribadi tertarik dengan konsep promosi cross-media sebegini.
Ape Out dijangka akan diterbitkan sekitar Jun tahun ini di platform PC. Tiada berita mengenai game ini di platform lain buat masa ini.


Bila Abah Review PS+: Super Meat Boy

Hola!! Gamers, seperti yang Abah janjikan, jom kita follow review untuk game free PS+ pilihan Abah kali ini iaitu Super Meat Boy.

Abah Ralit Main Game Ni!!

Bagi Abah game Super Meat Boy ni adalah game paling simple pernah Abah mainkan. Percaya tak korang kalau Abah bagitau, untuk memainkan game ini, korang hanya perlu lompat, lompat dan lompat.
Hahah nampak macam tak logik, tapi ini lah mekanikal di dalam game ini. Santai dan tiada puzzle di dalam game ni. Ini membuatkan kenapa Abah memilih game ini untuk dimainkan. Mudah dan tidak memeningkan kepala, dan sesuai dimainkan waktu-waktu petang selepas korang balik kerja or sambil-sambil menjaga anak korang tu.

Dalam game Super Meat Boy ini, korang akan bermain sebagai seketul daging berbentuk cube yang bernama Meat Boy, dan misi korang senang je, selamatkan awek korang iaitu Bandage Girl dari saintis jahat iaitu Dr Fetus.

So ape yang korang kene buat just lompat, lompat dan lompat sehingga korang sampai ke arah awek korang tu, so settle la mission tu. Tapi jangan la korang ingat senang sangat, sebab halangan yang korang nak hadap tu pergh, bukan main susah.

Walaupun tiada puzzle, tetapi timing korang melompat untuk melepasi sesuatu halangan tu kene tepat, kalau tak, mendapat la korang samada korang terbabas time melompat tu, ataupun korang landing betul-betul atas mesin grinding. Hah!! Ingat senang ke.
Pada Abah, game ini juga sesuai untuk dimainkan oleh seisi keluarga korang samada untuk anak korang ataupun bini korang, cume beberapa aspek game ini korang perlu amik perhatian! Jangan nanti anak-anak korang tanya ‘Abah, Fetus tu ape?’ sudah la…lol.
Korang bole bergilir-gilir main, sebab game ini menyediakan 300 level untuk di mainkan dan juga untuk dilepasi. Wow memang banyak tu!!
Apa Abah Rasa
Super Meat Boy memang menepati citarasa seorang gamer yang berstatus seperti Abah, seorang ayah yang mempunyai anak-anak kerana game yang amat simple dan santai untuk dimainkan. Tak banyak yang korang perlu buat dan tidak stress untuk bermain game ini. Cume sekiranya masa untuk anak anda bermain, perhatian perlu diberikan kerana seketul daging melompat-lompat dan Fetus?? Mungkin tak berapa elok untuk pemikiran anak korang.
Abah Kata:
Download Der!! Jangan Tak Download


2 Lagi Karakter Dalam Dragon Ball FighterZ Akan Diumumkan Pada Minggu Hadapan – Siapa Agaknya Pula?

Jom teka – siapa pula yang akan dibawakan ke dalam game ini nanti lagi?

Buat masa ini, Bandai Namco telah mengumumkan 17 karakter yang boleh dimainkan dalam pelancaran penuh Dragon Ball FighterZ nanti. Bagi pemain yang memiliki Season Pass, 8 karakter tambahan akan ditampilkan.
Mungkin ada yang mengatakan bahawa jumlah yang telah diumumkan setakat ini adalah terlalu sedikit untuk sesebuah game fighting. Jangan risau, senarai tersebut tidak terhenti di situ sahaja.
Selain jumlah karakter tersebut, dua karakter lagi akan diumumkan pada minggu hadapan, menurut episod terbaru Next Bign Game oleh IGN.
Jadi, apalah karakter yang akan diumumkan pada minggu hadapan itu untuk game fighting 2D akan datang ini? Korang ada jangkaan?

Dragon Ball FighterZ akan dilancarkan di PC, PS4 dan Xbox One pada 26 Januari 2018.
JomBaca: 17 Karakter Yang Telah Sah Boleh Dimainkan Dalam Dragon Ball FighterZ


Filem Pendek Sinematik Ini Akan Buat Korang Ingin Beli Battlefield V Sekarang

Channel Youtube Gage Allen telah memuatnaik satu video filem pendek sinematik yang pasti membuatkan sesiapa yang menontonnya terpukau.

Filem pendek ini menceritakan tentang peperangan yang berlaku semasa Perang Dunia Pertama dan Kedua. Menggunakan naratif melalui suara yang cukup seksi, penyuntingan yang mantap dan skrip yang baik — ia pastinya mampu membuatkan korang asyik menontonnya sehingga habis.
Apa yang paling mengagumkan tentang video ini ialah ia dirakam dari dalam game Battlefield 1 dan Battlefield V di server-server awam tanpa sebarang skrip. Makna kata, ia dirakam tanpa mereka tahu yang mereka sedang dirakam dan tanpa dirancang.
Korang tontonlah sendiri dan bersedia untuk dikagumkan: